**Nr. 67664/14.11.2025**

**PROIECT DE HOTĂRÂRE**

**privind aprobarea delegării serviciului de transport public de persoane în Zona Metropolitană ”Sepsi”prin atribuirea directă a Contractului de delegare de către Asociația de dezvoltare intercomunitară „Transport Metropolitan SEPSI” către operatorul de transport public Multi-Trans SA**

**Consiliul Local al municipiului Sfântu Gheorghe, în ședință ordinară;**

Având în vedere Referatul de aprobare nr. 67653/14.11.2025 al primarului municipiului Sfântu Gheorghe, domnul Antal Árpád-András;

Având în vedere Raportul de specialitate nr. 67656/14.11.2025 al Compartimentului pentru monitorizare societăți comerciale din cadrul primăriei municipiului Sfântu Gheorghe;

Având în vedere adresa Asociației de Dezvoltare Intercomunitară „Transport metropolitan SEPSI” nr. 40/12.11.2025, înregistrat la Primăria municipiului Sfântu Gheorghe sub nr. 67649/14.11.2025;

Având în vedere prevederile Cap. 6, art. 6.1 din Contractul de delegare nr. 77628/2019 a gestiunii serviciului de transport public local de călători prin curse regulate în municipiul Sfântu Gheorghe, încheiat între municipiul Sfântu Gheorghe și Multi-Trans SA;

Având în vedere HCL nr. 91/2024 privind aprobarea asocierii municipiului Sfântu Gheorghe cu comuna Reci, comuna Ozun, comuna Chichiș, comuna Ilieni, comuna Arcuș, comuna Valea Crișului, comuna Ghidfalău, comuna Micfalău, comuna Bodoc, comuna Malnaș, comuna Bixad și comuna Moacșa, în vederea înființării Asociației de Dezvoltare Intercomunitară „Transport Metropolitan SEPSI”;

Având în vedere prevederile Statutului Asociației de Dezvoltare Intercomunitară ”Transport Metropolitan SEPSI”;

Având în vedere Dispoziția nr. 1338/2024 a Primarului municipiului Sfântu Gheorghe privind delegarea calității de reprezentant în adunarea generală a asociațiilor de dezvoltare intercomunitară cu obiect de activitate serviciile comunitare de utilități publice, în cadrul cărora Municipiul Sfântu Gheorghe are calitatea de membru;

Având în vedere anunțul nr. 509718-2024, privind intenția de atribuire a serviciului public de transport călători publicat în Jurnalul Oficial ale Uniunii Europene nr. JO S: 165/2024 din data de 26.08.2024;

Având în vedere Analiza de Oportunitate nr. 36/ 28.10.2025 al ADI „Transport metropolitan SEPSI”;.

Având în vedere prevederile HCL nr. 452/2025 privind aprobarea Studiului de oportunitate privind delegarea serviciului de transport public de persoane Zona Metropolitană Sepsi;

Având în vedere dovada informării Instituției Prefectului nr. 15261/29.10.2025 și dovada informării Consiliului Județean Covasna nr. 19397/29.10.2025 privind intenția delegării serviciului de transport public de persoane în Zona Metropolitană Sepsi prin atribuirea directă a Contractului de delegare către operatorul de transport public Multi-Trans SA

Având la bază Avizul favorabil al Consiliul Concurenței, nr. \_\_\_\_/2025 referitor la proiectul de hotărâre privind aprobarea delegării serviciului de transport public de persoane în Zona Metropolitană Sepsi ” prin atribuirea directă a Contractului de delegare de către Asociația de dezvoltare intercomunitară „Transport Metropolitan SEPSI către operatorul de transport public Multi-Trans SA;

Având în vedere referatele Comisiilor de specialitate ale Consiliului Local al municipiului Sfântu Gheorghe

Având în vedere prevederile art. 1, alin. (2), lit. h), art.8, lit. i), art. 28 alin (22) din Legea serviciilor comunitare de utilități publice nr. 51/2006, republicată, cu modificările și completările ulterioare;

Având în vedere prevederile Regulamentului (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului;

Având în vedere prevederile Legii nr. 92/2007 a serviciilor publice de transport persoane în unitățile administrativ-teritoriale cu modificările și completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare;

Procedura de urgență este justificată de respectarea termenelor legale pentru încheierea contractului de delegare a gestiunii serviciului de transport public de persoane în zona metropolitană Sepsi și asigurarea continuității serviciului public de transport pe raza UAT Sfântu Gheorghe;

În conformitate cu prevederile art. 129 alin. (2) lit. d), și alin. (7) lit. n) din OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) și art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**ART. 1.** (1) - Se constată încetarea Contractului de delegare nr. 77628/2019 a gestiunii serviciului de transport public local de călători prin curse regulate în municipiul Sfântu Gheorghe, încheiat între Municipiul Sfântu Gheorghe și Multi-Trans SA, începând cu data de 01.12.2025.

(2) Se aprobă preluarea bunurilor de retur identificate în Anexa nr. 4.1 la Contractul de delegare nr. 77628/2019, anexa nr. 1 la prezenta hotărâre din care face parte integrantă.

**ART. 2 -**  Începând cu data de 02.12.2025 se aprobă delegarea gestiunii serviciului de transport public de persoane în Zona Metropolitană Sepsi prin atribuirea directă a Contractului de delegare de către Asociația de Dezvoltare Intercomunitară „Transport metropolitan SEPSI” operatorului de transport public Multi-Trans SA.

**ART. 3. -** Se acordă mandat special domnului Toth Birtan-Csaba reprezentantul municipiului Sfântu Gheorghe în Adunarea Generală a Asociației de dezvoltare intercomunitară „Transport Metropolitan SEPSI” să voteze în numele și pe seama municipiului Sfântu Gheorghe pentru aprobarea următoarelor:

1. Regulamentul pentru efectuarea serviciului de transport public local de călători prin curse regulate pe raza zonei metropolitane Sepsi, anexa nr. 2 la prezenta hotărâre din care face parte integrantă;

2. Caietul de sarcini al serviciului de transport public local de călători prin curse regulate în Zona metropolitană Sepsi, anexa nr. 3 la prezenta hotărâre din care face parte integrantă;

3. Tarifele de călătorie, anexa nr. 4 la prezenta hotărâre din care face parte integrantă;

4. Proiectul Contractului de delegare a gestiunii serviciului de transport public local de călători în aria teritorială de competență a ADI Transport metropolitan Sepsi, anexa nr. 5 la prezenta hotărâre din care face parte integrantă;

**ART. 4. -** Se mandatează Asociația de dezvoltare intercomunitară „Transport Metropolitan SEPSI” ca în numele și pe seama municipiului Sfântu Gheorghe să încredințeze prin atribuire directă Contractul de delegare a gestiunii serviciului către operatorul de transport public, societatea Multi-Trans SA, cu sediul în municipiul Sfântu Gheorghe, str. Reimesch Ferencz, nr. 4, județul Covasna, înmatriculată la Oficiul Registrului Comerțului de pe lângă Tribunalul Covasna sub nr. J1998000287143.

**ART. 5**. - Cu aducerea la îndeplinire a prezentei hotărâri se însărcinează domnul Toth-Birtan Csaba și Asociația de Dezvoltare Intercomunitară „Transport Metropolitan SEPSI”.

**Sfântu Gheorghe la \_\_\_\_\_\_\_\_\_\_\_\_ 2025**

**PREŞEDINTE DE ȘEDINȚĂ**

**Nr. 67653/14.11.2025**

**REFERAT DE APROBARE**

**privind aprobarea delegării serviciului de transport public de persoane în Zona Metropolitană Sepsi *”* prin atribuirea directă a Contractului de delegare de către Asociația de dezvoltare intercomunitară „Transport Metropolitan SEPSI către operatorul de transport public Multi-Trans SA**

În conformitate cu prevederile art. 1 alin. (2) din Legea nr. 51/2006, serviciile de utilități publice au ca obiect realizarea ansamblului de activități reglementate prin care autoritățile administrației publice locale urmăresc satisfacerea nevoilor de interes și utilitate publică ale colectivităților pe care le reprezintă. Totodată, potrivit art. 3 din aceeași lege, responsabilitatea organizării, coordonării și funcționării serviciilor de utilități publice revine autorităților administrației publice locale sau, după caz, asociațiilor de dezvoltare intercomunitară înființate în acest scop, în temeiul mandatelor acordate prin hotărâri ale autorităților deliberative ale unităților administrativ-teritoriale membre.

Ținând cont de prevederile Cap. 6 art.6.1 al Contractului de delegare nr. 77628/2019 a gestiunii serviciului de transport public local de călători prin curse regulate în municipiul Sfântu Gheorghe, încheiat între Municipiul Sfântu Gheorghe și Multi-Trans SA se constată încetarea acestuia și preluarea bunurilor de retur aferente începând cu data de 01.12.2025;

Prin HCL al municipiului Sfântu Gheorghe 452/2025 privind aprobarea Studiului de oportunitate privind delegarea serviciului de transport public de persoane Zona Metropolitană Sepsi, Municipiul Sfântu Gheorghe a aprobat Studiul de oportunitate, prin care s-au analizat modalitățile de organizare și gestiune a serviciului, propunând ca soluție optimă gestiunea directă a serviciului de transport public de persoane la nivelul Zonei Metropolitane Sepsi, în conformitate cu prevederile Regulamentului (CE) nr. 1370/2007 și ale legislației naționale incidente.

Aprobarea studiului a reprezentat o etapă prealabilă esențială pentru demararea procedurilor de delegare a gestiunii serviciului de transport public de persoane stabilit de Asociația de Dezvoltare Intercomunitară „Transport Metropolitan SEPSI”.

Asociația de Dezvoltare Intercomunitară „Transport Metropolitan SEPSI” s-a constituit în anul 2024, având scopul înființării, organizării, reglementării, finanțării, exploatării, monitorizării și gestionării în comun a serviciului de transport public de persoane pe raza de competență a unităților administrativ-teritoriale membre, precum și pentru realizarea în comun a unor proiecte de investiții publice de interes zonal sau regional destinate înființării, modernizării și/sau dezvoltării, după caz, a sistemelor de utilități publice a serviciului de transport public de persoane, pe baza strategiei de dezvoltare a acesteia.

Ca urmare a etapelor precedente și având la bază prevederile Legii nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare și prevederile Regulamentului (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători delegarea serviciului public de transport de persoane către operatorul Multi-Trans S.A. prin atribuirea directă a contractului de delegare reprezintă o etapă obligatorie în implementarea serviciului public de transport integrat la nivelul Zonei Metropolitane Sepsi.

Astfel, ținând cont de documentația înaintată de ADI „Transport Metropolitan SEPSI”, de avizele obținute, precum și de obligația legală a municipiului Sfântu Gheorghe de a-și manifesta acordul privind delegarea gestiunii serviciului prin reprezentantul desemnat în Adunarea Generală a Asociației propun adoptarea proiectului de hotărâre privind aprobarea delegării serviciului de transport public de persoane în Zona Metropolitană Sepsi prin atribuirea directă a contractului de delegare către operatorul Multi-Trans S.A. și acordarea mandatului special reprezentantului municipiului în AGA ADI „Transport Metropolitan SEPSI”.

**Primar,**

**Antal Árpád-András**

**Nr. 67656/14.11.2025**

**RAPORT DE SPECIALITATE**

**privind aprobarea delegării serviciului de transport public de persoane în Zona Metropolitană Sepsi *”* prin atribuirea directă a Contractului de delegare de către Asociația de dezvoltare intercomunitară „Transport Metropolitan SEPSI către operatorul de transport public Multi-Trans SA**

Având în vedere prevederile HCL nr. 91/2024 privind aprobarea asocierii municipiului Sfântu Gheorghe cu comuna Reci, comuna Ozun, comuna Chichiș, comuna Ilieni, comuna Arcuș, comuna Valea Crișului, comuna Ghidfalău, comuna Micfalău, comuna Bodoc, comuna Malnaș, comuna Bixad și comuna Moacșa, în vederea înființării Asociației de Dezvoltare Intercomunitară „Transport metropolitan SEPSI”;

Asociația s-a constituit în anul 2024, având scopul înființării, organizării, reglementării, finanțării, exploatării, monitorizării și gestionării în comun a serviciului de transport public de persoane pe raza de competență a unităților administrativ-teritoriale membre, precum și pentru realizarea în comun a unor proiecte de investiții publice de interes zonal sau regional destinate înființării, modernizării și/sau dezvoltării, după caz, a sistemelor de utilități publice a serviciului de transport public de persoane, pe baza strategiei de dezvoltare a acesteia.

Având în vedere prevederile Statutului Asociației de Dezvoltare Intercomunitară ”Transport Metropolitan SEPSI”;

Având în vedere prevederile Legii nr. 51/2006 a serviciilor comunitare de utilități publice, republicată, cu modificările și completările ulterioare, în special art. 1 alin. (2) lit. h), art. 8 lit. i) și art. 28 alin. (22);

Având în vedere prevederile Legii nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare;

Având în vedere prevederile Regulamentului (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători;

Având la bază Referatul de aprobare nr. 67653/14.11.2025 al domnului primar Antal Árpád-András și Raportul de specialitate al ADI transport Metropolitan Sepsi, transmisă prin adresa nr. 40/2025, înregistrată la Primăria municipiului Sfântu Gheorghe sub nr. 67649/14.11.2025

s-a întocmit prezentul raport de specialitate având ca obiect analizarea și fundamentarea din punct de vedere tehnic, economic și juridic a proiectului de hotărâre privind aprobarea delegării gestiunii serviciului de transport public de persoane în Zona Metropolitană Sepsi prin atribuirea directă a contractului de delegare către operatorul de transport public Multi-Trans S.A., de către Asociația de Dezvoltare Intercomunitară „Transport Metropolitan SEPSI”.

Prin HCL al municipiului Sfântu Gheorghe 452/2025 privind aprobarea Studiului de oportunitate privind delegarea serviciului de transport public de persoane Zona Metropolitană Sepsi, Municipiul Sfântu Gheorghe a aprobat Studiul de oportunitate, , prin care s-au analizat modalitățile de organizare și gestiune a serviciului, propunând ca soluție optimă gestiunea directă a serviciului de transport public de persoane la nivelul Zonei Metropolitane Sepsi, în conformitate cu prevederile Regulamentului (CE) nr. 1370/2007 și ale legislației naționale incidente.

Aprobarea studiului a reprezentat o etapă prealabilă esențială pentru demararea procedurilor de delegare a gestiunii serviciului de transport public de persoane stabilit de Asociația de Dezvoltare Intercomunitară „Transport Metropolitan SEPSI”.

Delegarea serviciului public de transport de persoane către operatorul Multi-Trans S.A. prin atribuirea directă a contractului de delegare reprezintă o etapă obligatorie în implementarea serviciului public de transport integrat la nivelul Zonei Metropolitane Sepsi, în conformitate cu prevederile Regulamentului (CE) nr. 1370/2007.

Analiza de oportunitate nr. 36/28.10.2025 elaborată de ADI „Transport Metropolitan SEPSI”, avizul favorabil al Consiliului Concurenței nr. \_\_\_/2025, precum și informările efectuate către Instituția Prefectului și Consiliul Județean Covasna confirmă îndeplinirea condițiilor legale pentru atribuirea directă a serviciului.

Adoptarea hotărârii este necesară pentru respectarea termenelor stabilite prin anunțul publicat în Jurnalul Oficial al Uniunii Europene nr. JO S:165/26.08.2024 și pentru asigurarea continuității serviciului public de transport, serviciu de interes general, esențial pentru mobilitatea populației și dezvoltarea durabilă a zonei metropolitane.

Având în vedere documentația transmisă de ADI „Transport Metropolitan SEPSI”, avizele obținute, precum și obligația legală a municipiului Sfântu Gheorghe de a-și exprima acordul privind delegarea gestiunii serviciului prin reprezentantul său în Adunarea Generală a Asociației, se apreciază că proiectul de hotărâre este legal întemeiat, oportun și necesar.

Ținând cont de prevederile Cap. 6 art.6.1 al Contractului de delegare nr. 77628/2019 a gestiunii serviciului de transport public local de călători prin curse regulate în municipiul Sfântu Gheorghe, încheiat între Municipiul Sfântu Gheorghe și Multi-Trans SA se constată încetarea acestuia și preluarea bunurilor de retur aferente începând cu data de 01.12.2025;

Luând în considerare cele menționate mai sus, Compartimentul pentru monitorizări societăți comerciale propune adoptarea proiectului de hotărâre privind aprobarea delegării serviciului de transport public de persoane în Zona Metropolitană Sepsi prin atribuirea directă a contractului de delegare către operatorul Multi-Trans S.A. și acordarea mandatului special reprezentantului municipiului în AGA ADI „Transport Metropolitan SEPSI”.

**Derzsi Katalin, Szabó Kinga**

**consilier juridic consilier**