**Anexa nr. 1 la HCL nr. \_\_\_/2025**

**PROCES-VERBAL DE PREDARE-PRIMIRE**

**1.1. Operatorul de transport MULTI-TRANS S.A.,** cu sediul în municipiul Sfântu Gheorghe, str. Reimesch Ferencz, nr. 4, județul Covasna, înmatriculată la Oficiul Registrului Comerțului de pe lângă Tribunalul Covasna sub nr. J1998000287143, CUI 555397, având cont RO91 TREZ 2565 070X XX00 deschis la Trezoreria Sfântu Gheorghe, reprezentat legal prin Tittesz Zoltán - director general și Szórádi Edit – Contabil șef , în calitate de delegat, pe de altă parte,

și

**1.2. MUNICIPIUL SFÂNTU GHEORGHE,** cu sediul în municipiul Sfântu Gheorghe str. 1 Decembrie 1918, nr. 2, jud. Covasna, CIF 4404605, reprezentat prin Antal Árpád-András – Primar și Veress Ildikó – director general, în calitate de **delegatar,** pe de o parte

Multi-Trans SA a procedat azi la predarea și Municipiul Sfântu Gheorghe la primirea următoarelor bunuri de retur, identificate în Anexa nr. 4.1. a Contractului de delegare nr. 77628/2019 a gestiunii serviciului de transport public local de călători prin curse regulate în municipiul Sfântu Gheorghe, după cum urmează:

|  |  |  |  |  |
| --- | --- | --- | --- | --- |
| **Nr. crt.** | **Denumire bunurilor inventariate** | **Codul sau numărul de inventar** | **BUC.** | **PREȚ UNITAR** |
| 1 | HALA DIESEL | 100001 | 1,00 | 123.404,89 |
| 2 | VOPSITORIE | 100001D | 1,00 | 19.926,06 |
| 3 | STATIE DE ALIMENTARE | 100001E | 1,00 | 7.161,42 |
| 4 | ATELIER TAMPLARIE | 100001F | 1,00 | 23.199,36 |
| 5 | ATELIER MECANIC | 100001G | 1,00 | 7.658,20 |
| 6 | CHIOSC VANZARE BILETE | 100012 | 1,00 | 3.566,31 |
| 7 | CHIOSC VANZARE BILETE | 100016 | 1,00 | 3.566,31 |
| 8 | RAMPA METALICA | 100018 | 1,00 | 3.778,91 |
| 9 | MAGAZIE | 10002 | 1,00 | 8.568,98 |
| 10 | IMPREJMUIRE DIN BETON II | 100026 | 1,00 | 716,00 |
| 11 | BIROURI | 10003 | 1,00 | 1.835,34 |
| 12 | CANALIZARE MENAJERA | 100034 | 1,00 | 383,56 |
| 13 | RETELE DE APA EXTERIOARA | 100035 | 1,00 | 259,00 |
| 14 | CAMIN DE VIZITARE | 100038 | 1,00 | 84,00 |
| 15 | CASA POARTA | 10006 | 1,00 | 574,65 |
| 16 | MICROBUZ FORD TRANSIT JUMBO VAN | 100329 | 1,00 | 134.436,10 |
| 17 | Autobuz MAN tip NM223 rosu | 738359 | 1,00 | 113.442,35 |
| 18 | Autobuz MAN tip NM283/3F rosu | 738360 | 1,00 | 113.442,35 |
| 19 | Autobuz MAN tip NL313 multicolor | 738361 | 1,00 | 113.442,35 |
| 20 | Autobuz MAN tip NL313/A21 alb-rosu | 738362 | 1,00 | 113.442,35 |
| 21 | Autobuz MAN tip A21 | 738502 | 1,00 | 142.512,62 |
| 22 | Autobuz MAN tip NM 223F | 738503 | 1,00 | 126.681,29 |
| 23 | AUTOMAT VANZARE BILETE | 100689 | 1,00 | 6.170,01 |
| 24 | AUTOMAT VANZARE BILETE | 100706 | 1,00 | 6.170,01 |
| 25 | AUTOBUZ URBAN SCANIA HESS TIP N94UB4X | 738798 | 1,00 | 104.852,08 |
| 26 | AUTOBUZ URBAN SCANIA TIP L94UB4X2LB300 | 738799 | 1,00 | 104.852,08 |
| 27 | CONSTRUCȚIE AUTOGARA P+2E | 74104 | 1,00 | 1.398.010,77 |
| 28 | TEREN AF AUTOGARA 6325 mp STR. GARII nr.5 | 74103 | 1,00 | 1.728.919,93 |
| 29 | Autobuz electric-Solaris Urbino 9H, nr. de identificare SUU207U0EPB027148, an de fabricație 2023 | 739730 | 1,00 | 2.692.530,00 |
| 30 | Autobuz electric-Solaris Urbino 9H, nr. de identificare SUU207U0EPB027149 an de fabricație 2023 | 739731 | 1,00 | 2.692.515,00 |
| 31 | Autobuz electric-Solaris Urbino 9H, nr. de identificare SUU207U0EPB027150 an de fabricație 2023 | 739732 | 1,00 | 2.692.515,00 |
| 32 | Autobuz electric -Solaris Urbino 12, nr. de identificare SUU24116EPB027165 an de fabricație 2023 | 739729 | 1,00 | 2.710.380,00 |
| 33 | Autobuz electric- Solaris Urbino 12, nr. de identificare SUU24116EPB027166 an de fabricație 2023 | 739735 | 1,00 | 2.710.365,00 |
| 34 | Autobuz electric -Solaris Urbino 12, nr. de identificare SUU24116EPB027167 an de fabricație 2023 | 739728 | 1,00 | 2.710.380,00 |
| 35 | Autobuz electric -Solaris Urbino 12, nr. de identificare SUU24116EPB027168 an de fabricație 2023 | 739736 | 1,00 | 2.710.365,00 |
| 36 | Autobuz electric -Solaris Urbino 12, nr. de identificare SUU24116EPB027170 an de fabricație 2023 | 739737 | 1,00 | 2.710.365,00 |
| 37 | Încărcător lent Axon Easy Bus 60 Tip SOL-0004-138-821, seria QP-7170-0523-060-121-SLR-VER-314 (2000292513) | 739739 | 1,00 | 214.200,00 |
| 38 | Încărcător lent Axon Easy Bus 60 Tip SOL-0004-138-821 seria QP-7159-0523-060-121-SLR-VER-314 (2000292517) | 739740 | 1,00 | 214.200,00 |
| 39 | Încărcător lent Axon Easy Bus 60 Tip SOL-0004-138-821 seria QP-7167-0523-060-121-SLR-VER-314 (2000292518) | 739741 | 1,00 | 214.200,00 |
| 40 | Încărcător lent Axon Easy Bus 60 Tip SOL-0004-138-821 seria QP-7161-0523-060-121-SLR-VER-314 (2000292520) | 739742 | 1,00 | 214.200,00 |
| 41 | Încărcător rapid Axon Easy Bus 120 Tip SOL-0004-138-822 seria QP-7155-0523-0120-121-SLR-VER-314 (2000293395) | 739751 | 1,00 | 249.900,00 |
| 42 | Autobuz electric-Solaris Urbino 9H, nr. de identificare SUU207U0EPB027151, an de fabricație 2023 | 739734 | 1,00 | 2.692.515,00 |
| 43 | Autobuz electric-Solaris Urbino 9H, nr. de identificare SUU207U0EPB027152, an de fabricație 2023 | 739733 | 1,00 | 2.692.515,00 |
| 44 | Autobuz electric-Solaris Urbino 9H, nr. de identificare SUU207U0EPB027153, an de fabricație 2023 | 739764 | 1,00 | 2.692.515,00 |
| 45 | Autobuz electric -Solaris Urbino 12, nr. de identificare SUU24116EPB027169 an de fabricație 2023 | 739738 | 1,00 | 2.710.365,00 |
| 46 | Încărcător lent Axon Easy Bus 60 | 739743 | 1,00 | 214.200,00 |
| 47 | Încărcător lent Axon Easy Bus 60 | 739744 | 1,00 | 214.200,00 |
| 48 | Încărcător lent Axon Easy Bus 60 | 739745 | 1,00 | 214.200,00 |
| 49 | Încărcător lent Axon Easy Bus 60 | 739746 | 1,00 | 214.200,00 |
| 50 | Încărcător lent Axon Easy Bus 60 | 739747 | 1,00 | 214.200,00 |
| 51 | Încărcător lent Axon Easy Bus 60 | 739748 | 1,00 | 214.200,00 |
| 52 | Încărcător lent Axon Easy Bus 60 | 739749 | 1,00 | 214.200,00 |
| 53 | Încărcător rapid Axon Easy Bus 120 | 739750 | 1,00 | 214.200,00 |
| 54 | Încărcător rapid Axon Easy Bus 120 | 739752 | 1,00 | 249.900,00 |
| 55 | Încărcător rapid Axon Easy Bus 120 | 739753 | 1,00 | 249.900,00 |
| 56 | Încărcător rapid Axon Easy Bus 120 | 739754 | 1,00 | 249.900,00 |
| 57 | Încărcător rapid Axon Easy Bus 120 | 739755 | 1,00 | 249.900,00 |
| 58 | Teren 2004 mp Câmpul Frumos, CF 44306 | 742137 | 1,00 | 11.119,93 |
| 59 | Amenajări terenuri | 74139 | 1,00 | 391.020,42 |
| 60 | Clădire depou | 742140 | 1,00 | 17.349.568,96 |
| 61 | Drumuri la depou | 742141 | 1,00 | 2.801.062,19 |
| 62 | Cabina poarta | 742142 | 1,00 | 35.250,18 |
| 63 | Post de transformare 1600 KVA la depou | 742143 | 1,00 | 832.324,08 |
| 64 | Grup electrogen 70 KVA/400/230V la depou | 742144 | 1,00 | 111.768,37 |
| 65 | Elevator de mare capacitate la depou | 742145 | 1,00 | 147.679,00 |
|  | **TOTAL** |  |  | **62.328.075,41** |

Prezentul proces verbal a fost încheiat astăzi, \_\_\_\_\_\_\_\_\_\_, la sediul municipiului Sfântu Gheorghe, în 2 exemplare, câte unul pentru fiecare parte.

**Am primit, Am predat,**

**Municipiul Sfântu Gheorghe, MULTI-TRANS SA**

**prin prin**

**Anexa nr. 2 la HCL nr. \_\_\_/2025**

**Anexa nr. 15 la Contract de delegare**

# 

# **Regulament pentru efectuarea serviciului de transport public local de călători prin curse regulate pe raza Zonei Metropolitane Sepsi**

**CAPITOLUL I**

**Dispoziții generale**

**Art. 1.** (1) Prevederile prezentului regulament se aplică Serviciului de Transport Public Local de Persoane, în **Zona Metropolitană Sepsi**, folosit prescurtat ca ( S.T.P.L.P. ).

(2) Regulamentul pentru efectuarea Serviciului de Transport Public Local în Zona Metropolitană Sepsi este elaborat în conformitate cu prevederile din Legea nr. 51/2006 a serviciilor comunitare de utilități publice, cu modificările și completările ulterioare, a Legii nr. 92/2007, a serviciilor de transport public local, cu modificările și completările ulterioare, şi a Ordinului, nr. 972/2007, pentru aprobarea Regulamentului- cadru pentru efectuarea transportului public local şi a Caietului de sarcini-cadru al serviciilor de transport public local, emis de Autoritate Națională de Reglementare pentru Servicii Comunitare de Utilități Publice.

(3) Prezentul regulament respectă cadrul juridic, național, existent, privind efectuarea serviciilor de transport public local, cu excepţia transportului public pe căile navigabile interioare, a transportului în regim de taxi şi în regim de închiriere şi a transportului cu metroul, definind modalitățile şi condițiile-cadru ce trebuie îndeplinite pentru efectuarea serviciului, indicatorii de performanță, condițiile tehnice, precum şi raporturile dintre operatorii de transport rutier/transportatorii autorizaţi şi utilizatorii serviciilor, și a Regulamentului (CE) nr. 1370/2007, al Parlamentului European și al Consiliului European.

(4) Modul de gestionare a serviciului S.T.P.L.P , este gestiunea directă, aceasta fiind efectuată de către Multi-Trans S.A., denumit în continuare -OPERATORUL, având sediul în mun. Sfântu Gheorghe, str. Reimesch Ferenc, nr. 4, jud. Covasna.

(5) Prevederile regulamentului se aplică următoarelor servicii de transport public local:

a) servicii de transport public local de persoane prin curse regulate efectuat cu autobuze.

b) servicii de transport public local de persoane prin curse regulate speciale;

(6) Serviciile de transport public local din Zona Metropolitană Sepsi , descrise la alin(5) al art.1, se pot efectua numai în condițiile respectării prevederilor prezentului regulament, ale Caietului de sarcini al acestora, ale reglementărilor în vigoare din domeniul transporturilor rutiere, precum şi ale acordurilor şi convențiilor internaționale la care România este parte.

**Art. 2.** Organizarea şi efectuarea activităților specifice serviciilor de transport public local de călători, din Zona Metropolitană Sepsi, trebuie să asigure satisfacerea cerințelor şi nevoilor de utilitate publică de transport, ale cetățenilor care locuiesc, sau se găsesc ocazional, în Zona Metropolitană Sepsi, şi anume:

a) satisfacerea cu prioritate a nevoilor de transport ale populației şi ale operatorilor economici pe teritoriul unităţilor administrativ-teritoriale;

b) îmbunătăţirea siguranţei rutiere, protecţiei mediului şi calităţii transportului public local;

c) deplasarea în condiţii de siguranţă şi de confort, inclusiv prin asigurarea de risc a persoanelor transportate, precum şi a bunurilor acestora prin poliţe de asigurări.

**Art. 3.** În sensul prezentului regulament-cadru, termenii şi noţiunile utilizate se definesc după cum urmează:

1. ***activitate de transport public local*** - suma operaţiunilor de transport care asigură, nemijlocit, transportul persoanelor, cu ajutorul vehiculelor sau al combinaţiei de vehicule, pe distanţe şi în condiţii prestabilite, efectuate în cadrul unuia dintre serviciile prevăzute la art. 1 alin. (5);

2. ***autoritate de autorizare*** - compartimentul sau serviciul specializat de transport local, conform art. 1, Legea 92/2007;

3. ***autorizaţie de transport*** - documentul eliberat de autoritatea de autorizare, prin care se atestă că transportatorul îndeplineşte condiţiile pentru accesul la efectuarea transportului public local;

4. ***caiet de sarcini al licenţei de traseu*** - documentul care însoţeşte licenţa de traseu, care cuprinde în principal cerinţele pentru asigurarea programului de circulaţie şi realizarea unui transport în condiţii de siguranţă şi confort;

5. ***licenţă de traseu*** - documentul care dă dreptul operatorului de transport rutier să efectueze transport public local de persoane prin curse regulate sau curse regulate speciale cu autobuze pe un anumit traseu, conform programului de transport;

6. ***program de circulaţie*** - documentul utilizat în transportul public local de persoane prin curse regulate, care conţine în principal informaţii privind traseul, capetele de traseu, lungimea traseului, staţiile pentru îmbarcarea/debarcarea călătorilor, distanţele dintre staţii şi intervalele de succedare a curselor;

7. ***program de transport public local*** - programul propus şi aprobat de Consilul local, prin care se stabilesc traseele pentru transportul public local de persoane prin curse regulate pe raza teritorial-administrativă, programele de circulaţie, capetele de traseu, staţiile publice, numărul şi capacitatea autobuzelor necesare;

8. ***staţie publică*** - punctul de pe traseul unui serviciu de transport public local de persoane prin curse regulate, amenajat corespunzător, semnalizat printr-un indicator rutier şi care să aibă în dotare un panou suplimentar pe care este ataşat orarul conform căruia opresc autobuzele pentru urcarea şi coborârea persoanelor transportate;

9. ***traseu local*** - parcursul care asigură legătura între mai multe localităţi şi/sau obiective, cuprinse între două capete, pe care se efectuează transport public local de persoane prin curse regulate şi curse regulate speciale.

10. ***utilizator al serviciului de transport public local de persoane*** - persoana fizică beneficiară a serviciu de transport public local de persoane.

11. ***contract de servicii publice –*** act juridic, în formă scrisă, încheiat între consiliul local și operatorul serviciului de transport, care prevede amănunțit condițiile și obligațiile părților.

**Art. 4.** Primăria -municipiului Sfantu Gheorghe si UAT-urile zonei metropolitane, prin autoritatea de transport ADI Sepsi, va urmări, în exercitarea prerogativelor de putere publică ce îi revin conform legii, ca efectuarea serviciului de transport public local de persoane să se realizeze în condiţii de siguranţă rutieră, calitate şi confort şi în concordanţă cu interesul general al comunităţi, în conformitate cu legislaţia în vigoare, indiferent de forma de gestiune a acestuia.

**CAPITOLUL II.**

**Efectuarea transportului public local**

**Secțiunea 1**

**Principiile şi obiectivele transportului public, efectuat prin STPLP**

**Art. 5.** Transportul public local se efectuează numai în condițiile respectării prevederilor **-Legii nr.92/2007 a serviciilor publice de transport persoane în unitățile administrativ-teritoriale**, cu modificările și completările ulterioare, -Ordonanței Guvernului nr. 27/2011, cu modificări şi completările ulterioare, ale - Regulamentului (CE) nr. 1370/2007, al Parlamentului European și al Consiliului European, precum şi ale acordurilor şi convențiilor internaționale la care România este parte.

Transportul public local de persoane se va efectua, în condițiile și clauzele prevăzute în contractul de servicii publice aferent acestuia.

**Art. 6.** (1) Transportul public metropolitan se poate efectua numai cu vehicule rutiere a căror stare tehnică corespunde reglementărilor specifice în vigoare, având inspecția tehnică periodică valabilă, acestea fiind clasificate/încadrate corespunzător, conform prevederilor legale în vigoare.

(2) Pentru accesul la infrastructura rutieră, vehiculele rutiere fabricate în țară sau în străinătate, înmatriculate sau care urmează să fie înmatriculate în România, sunt supuse omologării în vederea înmatriculării şi/sau inspecției tehnice periodice, după caz, în conformitate cu prevederile legale în vigoare.

(3) Transportul public local de persoane se efectuează numai cu vehicule rutiere destinate prin construcţie acestui scop şi, după caz, dotate cu tahografe şi limitatoare de viteză, în conformitate cu reglementările în vigoare.

**Art. 7.** Transportul public local se efectuează cu respectarea ansamblului reglementărilor care contribuie la îmbunătăţirea siguranţei rutiere, referitoare la condiţiile pe care trebuie să le îndeplinească mijloacele de transport, infrastructura rutieră, persoanele cu atribuţii care concură la siguranţa circulaţiei şi ceilalţi participanţi la trafic.

**Art. 8.** Efectuarea serviciului de transport public local de persoane din Zona Metropolitană Sepsi, prestat de MultiTrans, trebuie să asigure:

a) creşterea nivelului de calitate al serviciului şi de confort al utilizatorilor serviciilor publice de transport public local de persoane prin curse regulate;

b) accesul nediscriminatoriu la serviciile de transport public local şi protecţia categoriilor sociale defavorizate;

c) informarea publicului călător;

d) executarea transportului public local de persoane prin curse regulate în condiţii de regularitate, siguranţă şi confort;

e) corelarea capacităţii de transport cu fluxurile de călători existente;

f) continuitatea serviciului de transport public local de persoane prin curse regulate.

**Secțiunea a 2-a**

**Licențe, autorizații şi alte documente necesare pentru efectuarea transportului public metropolitan de persoane, efectuat prin ADI Transport Metropolitan Sepsi**

1. **Transportul public metropolitan de persoane prin curse regulate.**

**Art. 9.** Serviciile de transport public metropolitan de persoane prin curse regulate se efectuează, în regim de exclusivitate, numai de către (OPERATORUL) - operator de transport rutier autorizat cu obligația de a deține licență de traseu valabilă.

**Art. 10.** (1) Serviciile de transport public local de persoane, prin curse regulate, se efectuează pe raza administrativ-teritorială a UAT-urilor din Zona Metropolitană Sepsi.

(2) În cazul asocierii cu alte UAT-uri, având ca scop transportul public de persoane, operatorul de transport al ADI Sepsi – Zona Metropolitană Sepsi poate efectua acest serviciu public și pe raza UAT-urilor asociate, cu condiția conducerii, distincte, a evidenței contabile.

**Art. 11.** Operatorul de transport al Zonei Metropolitane Sepsi, are obligația să asigure deținerea, la bordul mijlocului de transport în comun, pe toată durata transportului public de persoane, prin curse regulate, următoarele documente:

a) licența de traseu şi caietul de sarcini al acesteia eliberat de emitentul licenței;

b) programul de circulație;

c) copia conformă a licenței de transport, pentru fiecare autovehicul utilizat la transportul public de persoane;

d) legitimația de serviciu valabilă a conducătorului auto, din care să reiasă că este angajat al operatorului de transport/transportatorului autorizat;

e) contractul de leasing în original ori o copie conformă cu originalul, în cazul în care autobuzul este utilizat în baza unui asemenea contract;

f) actul prin care se dovedește dreptul de muncă în România, în cazul conducătorilor auto străini;

g) asigurarea pentru persoanele transportate şi bagajele acestora pentru riscuri de accidente ce cad în sarcina operatorului de transport/transportatorului autorizat, în copie;

h) certificatul de competentă profesională al conducătorului auto pentru transportul rutier public de persoane, valabil, după caz.

**Art. 12.** Licența de traseu se eliberează pentru traseele cuprinse în programele de transport rutier de persoane prin curse regulate, însoţită de caietul de sarcini al acesteia şi de programul de circulaţie.

**Art. 13.** Licenţa de traseu se eliberează în numărul de exemplare corespunzător numărului mijloacelor de transport în comun utilizat pentru efectuarea tuturor curselor prevăzute în programul de circulaţie.

1. **Transportul public local de persoane prin curse regulate speciale**

**Art. 14.** Serviciile de transport public local de persoane prin curse regulate se efectuează numai de către operatorii de transport rutier care deţin licenţă de traseu valabilă.

**Art. 15.** Serviciile de transport public local de persoane prin curse regulate speciale se efectuează pe teritoriul localităţii de autorizare sau între aceasta şi orice altă localitate din judeţul respectiv.

**Art. 16.** Operatorii de transport au obligaţia de a deţine la bordul vehiculului, pe toată durata transportului public de persoane prin curse regulate, următoarele documente:

a) licenţa de traseu şi caietul de sarcini al acesteia eliberat de emitentul licenţei;

b) contractul de transport încheiat între beneficiarul transportului sau persoana care a angajat transportul şi operatorul de transport rutier;

c) lista persoanelor transportate, ca anexă la contractul de transport;

d) copia conformă a licenţei de transport;

e) legitimaţia de serviciu valabilă a conducătorului auto, din care să reiasă că este angajat al operatorului de transport;

f) contractul de leasing în original ori o copie conformă cu originalul, în cazul în care vehiculul rutier este utilizat în baza unui asemenea contract;

g) actul prin care se dovedeşte dreptul de muncă în România, în cazul conducătorilor auto străini;

h) asigurarea pentru persoanele transportate şi bagajele acestora pentru riscuri de accidente ce cad în sarcina operatorului de transport, în copie;

i) certificatul de competenţă profesională al conducătorului auto pentru transportul rutier public de persoane, valabil;

j) legitimaţii de serviciu valabile, eliberate de beneficiarul transportului pentru persoanele transportate, în cazul transportului angajaţilor instituţiilor/operatorilor economici.

**Art. 17.** Licenţa de traseu se eliberează în numărul de exemplare corespunzător numărului de autobuze necesar efectuării traseului.

**Secțiunea a 3-a**

**Siguranța rutieră**

**Art. 18.** În scopul prevenirii cauzelor generatoare de evenimente rutiere, (OPERATORUL) de transport al MultiTrans - Zona Metropolitană Sepsi are obligația să adopte măsurile necesare pentru cunoaşterea, aplicarea şi respectarea reglementărilor legale privind siguranţa rutieră şi a condiţiilor pe care trebuie să le îndeplinească mijloacele de transport şi persoanele cu atribuţii care concură la siguranţa circulaţiei.

**Art. 19.** OPERATORUL -de transport al ADI–Transport Metropolitan Sepsi are următoarele îndatoriri;

1. să respecte reglementările legale privind omologarea, înmatricularea, efectuarea inspecţiilor tehnice periodice, repararea, întreţinerea, reglarea, modificarea constructivă şi reconstrucţia mijloacelor de transport;

2. să utilizeze mijloace de transport a căror stare tehnică corespunde reglementărilor naţionale de siguranţă rutieră şi de protecţie a mediului înconjurător, cu inspecţia tehnică periodică/revizia tehnică periodică valabilă şi certificate/ clasificate/încadrate corespunzător, conform prevederilor legale în vigoare;

3. în intervalul dintre două inspecţii tehnice periodice/revizii tehnice periodice, să asigure menţinerea mijloacelor de transport într-o stare tehnică corespunzătoare, în vederea încadrării în normele tehnice privind siguranţa circulaţiei rutiere, protecţia mediului şi în categoria de folosinţă conform destinaţiei, utilizând în acest scop numai sisteme, echipamente, componente, entităţi tehnice, piese de schimb, materiale de exploatare şi dotări obligatorii de origine sau omologate/certificate conform legislaţiei în vigoare;

4. să monteze, prin operatori economici autorizaţi, tahografe şi limitatoare de viteză cu aprobare de model la vehiculele pentru care acestea sunt obligatorii;

5. să nu permită plecarea în cursă a vehiculelor care au tahograful sau limitatorul de viteză defect, nesigilat ori fără suficiente foi de înregistrare pentru efectuarea întregului parcurs al transportului;

6. să informeze conducătorii mijloacelor de transport şi lucrătorii mobili cu privire la regulamentele interne ale întreprinderii şi prevederile relevante ale contractelor colective de muncă;

7. să verifice pe foile de înregistrare sau pe cartelele conducătorilor auto utilizate modul în care aceştia respectă prevederile legale în vigoare privind perioadele de conducere şi de odihnă şi să ia măsurile necesare pentru a împiedica repetarea unor nereguli în acest sens;

8. să verifice funcţionarea tahografului şi a limitatorului de viteză, inclusiv cu ocazia analizării diagramelor-tahograf sau a înregistrărilor stocate în memoria cardului conducătorului auto/tahografului digital, după caz;

9. să nu permită intervenţia persoanelor neautorizate asupra tahografelor şi a limitatoarelor de viteză;

10. să angajeze transporturile şi să întocmească programul de executare a transporturilor, astfel încât conducătorii mijloacelor de transport şi lucrătorii mobili să poată respecta prevederile legale privind timpul de lucru, de odihnă şi de repaus;

11. să se asigure că conducătorii mijloacelor de transport respectă normele de protecţie a muncii, protecţie a mediului, prevenire şi combatere a incendiilor, pe tot timpul efectuării transportului;

12. să permită efectuarea transporturilor numai cu respectarea maselor totale maxime autorizate de autoritatea competentă şi/sau în limita numărului de locuri înscris în certificatul de înmatriculare; să se asigure spaţii libere suficiente pentru transportul bagajelor pasagerilor şi să permită transportul mărfurilor/coletelor doar în limita spaţiilor disponibile;

13. să respecte procedurile ce trebuie urmate în caz de accident şi să aplice procedurile corespunzătoare pentru a preveni producerea unor noi accidente sau a unor încălcări grave ale regulilor de circulaţie;

14. să respecte şi să aplice reglementările legale în vigoare privind transportul rutier al mărfurilor periculoase;

15. să respecte întocmai legile şi reglementările specifice fiecărei categorii de transport rutier pe care o execută.

**Art. 20.** Responsabilităţile ce revin mangerului de transport și celorlalte persoane implicate în activitatea de transport public de călători, din subordinea acestuia, al operatorului, sunt cele stabilite prin Ordinul ministrului transporturilor nr. 1214/2015, pentru aprobarea normelor privind pregătirea şi atestarea profesională a personalului de specialitate din domeniul transporturilor rutiere, cu modificările și completările ulterioare.

**Art. 21.** Conducătorii mijloacelor de transport care prestează serviciul în cadrul ADI Sepsi au următoarele atribuţii şi responsabilităţi:

1. să se prezinte pentru efectuarea examinării medicale şi psihologice, iniţială şi periodică, şi să respecte recomandările comisiilor medicale şi psihologice;

2. să respecte normele şi regulile privind conducerea în condiţii de siguranţă rutieră şi conduita preventivă;

3. să respecte regulile privind prevenirea accidentelor de muncă în circulaţia rutieră;

4. să cunoască şi să respecte măsurile ce trebuie luate după un accident sau incident în ceea ce priveşte asigurarea vehiculului, protecţia personală şi a celorlalţi participanţi la trafic, protecţia mediului, protecţia bunurilor;

5. să respecte perioadele de conducere şi perioadele de odihnă, conform reglementărilor legale în vigoare, şi să utilizeze corect tahograful;

6. să nu intervină asupra tahografului sau a limitatorului de viteză pentru scoaterea acestora din uz sau modificarea caracteristicilor de funcţionare;

7. să respecte întocmai legile şi reglementările specifice fiecărei categorii de transport rutier pe care o execută;

8. să adopte o atitudine și conduită, adecvată ineracțiunii cu publicul, și un mod de conducere specific transportului public de călători.

**Art. 22.** OPERATORUL care efectuează servicii de transport public local va întreprinde o investigaţie pe linie administrativă în toate cazurile de accidente de circulaţie în care au fost angajate vehiculele utilizate, indiferent de gravitatea accidentului.

**Art. 23.** Rezultatele cercetării administrative vor sta la baza adoptării măsurilor ce se impun pentru eliminarea repetării cauzelor generatoare de evenimente rutiere.

**Secțiunea a 4-a**

**Condiţii privind efectuarea transportului public local de persoane baza administrativ-teritorială UAT-urilor din Zona Metropolitană Sepsi**

1. **Transportul public local de persoane prin curse regulate**

**Art. 24.** Operatorul va efectua serviciul de transport public metropolitan de persoane prin curse regulate cu respectarea următoarelor obligaţii:

1. să asigure afişarea la părţile din faţă şi laterală dreapta ale mijlocului de transport a indicativului şi a capetelor traseului; la partea din spate a mijlocului de transport se va afişa cel puţin indicativul traseului. Elementele de informare menţionate anterior vor fi iluminate corespunzător pe timp de noapte sau în condiţii de vizibilitate scăzută;

2. în salonul mijlocului de transport va fi asigurată informarea publicului călător prin mijloace vizuale şi/sau sonore cu privire la denumirea staţiei care urmează şi la legăturile cu alte mijloace de transport public local de persoane;

3. să asigure afişarea în salonul mijlocului de transport a numelui conducătorului acestuia, a hărţii schematice care să permită vizualizarea traseului şi a reţelei de trasee, a instrucţiunilor privind modul de desfăşurare a transportului, a obligaţiilor publicului călător şi a altor informaţii de utilitate publică privind transportul, stabilite prin reglementările în vigoare;

4. să asigure vânzarea titlurilor de călătorie, în salonul mijlocului de transport, precum și în staţiile stabilite, de comun acord cu autoritatea administraţiei publice locale, şi nominalizate într-o anexă la hotărârea de dare în administrare, respectiv la contractul de delegare a gestiunii aprobat prin hotărârea de atribuire;

5. în staţiile din programul de circulaţie, să asigure afişarea codului traseului, a intervalelor de succedare a curselor, precum şi a hărţilor simplificate cu indicarea traseelor şi staţiilor pentru informarea publicului călător;

6. să emită titluri de călătorie cu respectarea reglementărilor în vigoare, inclusiv pentru categoriile sociale care beneficiază de reduceri ale costului abonamentului;

7. să asigure accesul liber şi nediscriminatoriu la transport, în baza documentelor stabilite de reglementările legale în vigoare, al persoanelor care beneficiază de facilităţi/gratuităţi la transport;

8. să asigure transportul gratuit al copiilor sub 5 ani;

9. mijlocul de transport trebuie să aibă locuri rezervate pentru persoane cu handicap, bătrâni, femei însărcinate, persoane cu copii în braţe;

10. să oprească, în stațiile sistemului de transport, la o distanță cît mai mică față de bordură și să supravegheze urcarea şi coborârea călătorilor, să nu plece mijlocul de transport din staţii cu uşile deschise sau cu călători aflaţi pe scările acestuia, precum şi cu călători agăţaţi de exteriorul caroseriei;

11. să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbid, materiale explozibile, produse caustice ori acide, alte materiale sau obiecte care, prin format ori dimensiune, pot produce daune, vătămări corporale sau, prin natura materialului, pot murdări, ori alte obiecte sau mărfuri interzise la transportul public;

12. să nu îmbarce călători peste capacitatea maximă admisă a mijlocului de transport;

13. să asigure spaţiile necesare pentru bagajele de mână ale călătorilor;

14. să îmbarce/debarce călători numai în staţiile special amenajate, prevăzute în programul de circulaţie;

15. să utilizeze numai titluri de călătorie cu regim special, agreate de autoritatea administraţiei publice locale;

16. să nu permită transportul călătorilor decât pe bază de titluri de călătorie valabile sau alte documente prevăzute de reglementările legale în vigoare;

17. să asigure călătorii şi bagajele acestora pentru riscurile ce cad în sarcina operatorului de transport;

18. să ţină evidenţa curselor sosite şi plecate, la fiecare capăt de linie;

19. să asigure înlocuirea mijlocului de transport imobilizat pe traseu, din rezerva activă existentă;

20. să asigure, prin dispecerate şi dotări speciale, urmărirea şi coordonarea în trafic a mijloacelor de transport, de intervenţie şi de depanare, precum şi aplicarea cu operativitate a măsurilor ce se impun în caz de eveniment, incident, accident sau alte situaţii care pot afecta desfăşurarea transportului, în vederea asigurării condiţiilor asumate privind regularitatea, siguranţa şi confortul;

21. să dispună de echipaje de intervenţie şi depanare dotate corespunzător pentru degajarea drumului public sau a căii de rulare în cazul defectării mijlocului de transport, precum şi pentru intervenţii la reţeaua electrică de contact sau calea de rulare a tramvaielor etc.;

22. să asigure informarea anticipată a publicului călător în legătură cu modificarea/suspendarea programului de circulaţie sau a unui traseu în caz de forţă majoră;

23. să asigure, zilnic şi ori de câte ori este nevoie, salubrizarea, spălarea şi dezinfectarea mijloacelor de transport;

24. să asigure condiţiile de execuţie a transportului în condiţii de regularitate, siguranţă şi confort;

25. mijloacele de transport trebuie să fie echipate cu instalaţie de încălzire/condiţionare a aerului în stare de funcţionare;

26. să asigure aspectul estetic corespunzător al mijlocului de transport;

27. pe părţile laterale ale mijlocului de transport va fi inscripţionată denumirea executantului transportului;

28. la bordul mijlocului de transport trebuie să existe mijloace de prevenire şi combatere a incendiilor, precum şi ciocan pentru spart geamurile în caz de necesitate;

29. mijloacele de transport trebuie să aibă inspecţia tehnică periodică sau, după caz, revizia tehnică periodică efectuată la termen.

**2. Transportul public local de persoane prin curse regulate speciale**

**Art. 25.** Operatorii de transport vor efectua serviciul de transport public local de persoane prin curse regulate speciale cu respectarea următoarelor condiţii:

1. să utilizeze pe timpul executării transportului rutier placa de traseu, cu indicarea executantului, a traseului şi a tipului de transport;

2. să preia la transport numai persoanele nominalizate în lista cu persoanele transportate, anexă la contractul de transport încheiat cu beneficiarul serviciului;

3. să asigure preluarea persoanelor transportate din vehiculele rămase imobilizate pe traseu;

4. să asigure instruirea conducătorilor auto cu privire la obligaţiile ce le revin;

5. să preia la transport mărfuri sau colete doar în limita spaţiilor disponibile destinate acestui scop;

6. să asigure urcarea şi coborârea bagajelor în/din portbagajul vehiculului. Bagajele se manipulează numai de către conducătorul auto;

7. îmbarcarea/debarcarea persoanelor transportate trebuie să se facă în staţii stabilite special, altele decât staţiile publice, în locul unde îşi desfăşoară activitatea sau la domiciliu/reşedinţă;

8. să oprească în toate staţiile prevăzute în graficul de circulaţie aferent licenţei de traseu, fără a opri pentru urcarea sau coborârea persoanelor transportate în alte locuri decât cele prevăzute în graficul de circulaţie;

9. să transporte persoane doar în limita numărului de locuri pe scaune înscris în certificatul de înmatriculare;

10. mijlocul de transport să nu circule cu uşile deschise sau cu pasageri pe scara acestuia;

11. să nu admită la transport în salonul autovehiculului:

- materii greu mirositoare;

- materii inflamabile;

- butelii de aragaz;

- butoaie cu carbid;

- tuburi de oxigen;

- materiale explozibile;

- filme cinematografice neambalate în cutii metalice;

- produse caustice;

- materiale sau obiecte care prin natura, formatul ori dimensiunile lor pot produce daune sau pot murdări autovehiculul, bagajele ori îmbrăcămintea călătorilor;

- obiecte sau mărfuri interzise la transport prin dispozițiile legale;

12. să nu supraîncarce autovehiculul peste capacitatea utilă de transport, exprimată prin numărul de locuri pe scaune înscris în certificatul de înmatriculare;

13. să asigure călătorii şi bagajele acestora pentru riscurile ce cad în sarcina operatorului de transport;

14. în salonul autovehiculului pot fi transportate numai bagajele de mână, care pot fi ţinute în mână sau în plasa portpachet. În salonul autovehiculului nu pot fi transportate bagajele care:

- nu se încadrează în categoria bagajelor de mână;

- conțin produse neadmise la transport;

- sunt aşezate pe culoarul de acces sau pe platforma din faţă ori din spate a autovehiculului;

15. nu se admit la transport bagajele aşezate pe scaunele libere din salonul autovehiculului, chiar dacă spaţiul rămas neutilizat de către pasageri ar permite acest lucru;

16. bagajele depuse în spaţiul destinat bagajelor se manipulează numai de către conducătorul auto;

17. autovehiculele trebuie sa aibă inspecţia tehnică periodică efectuată la termen;

18. autovehiculele trebuie salubrizate, spălate şi dezinfectate;

19. la bordul autovehiculului trebuie să existe mijloace pentru combaterea şi prevenirea incendiilor, precum şi ciocan pentru spart geamurile în caz de necesitate;

20. în perioada de iarnă, autovehiculul trebuie să fie echipat corespunzător circulaţiei pe drumuri cu aderenţă scăzută;

21. autovehiculele trebuie sa fie dotate cu tahograf, care va fi în funcţiune pe toată durata desfăşurării transportului, conform reglementărilor în vigoare.

**CAPITOLUL III**

**Drepturi şi obligații**

**Art.26.** Drepturile şi obligaţiile operatorilor de transport/transportatorilor autorizați care desfășoară activități de transport public local se prevăd în regulamentele şi caietele de sarcini ale serviciului de transport public local, aprobate de autoritățile administrației publice locale, anexate la hotărârile de dare în administrare, respectiv la contractele de delegare a gestiunii aprobate prin hotărâri de atribuire.

**Art. 27.** OPERATORUL - de transport al Zonei Metropolitane Sepsi care desfăşoară activităţi de transport public local de persoane are următoarele drepturi:

a) cei care îşi desfăşoară activitatea pe baza unui contract de delegare a gestiunii au dreptul să întrerupă prestarea serviciului de transport public local în cazul nerespectării obligaţiilor contractuale de către autorităţile administraţiei publice locale, cu obligaţia de a notifica întreruperea prestării serviciului în termenul şi în condiţiile prevăzute în contractul de delegare a gestiunii;

b) să încaseze tarifele aferente transportului public local de persoane prin curse regulate;

c) să actualizeze semestrial tarifele aferente transportului public local de persoane prin curse regulate cu rata inflaţiei;

d) să includă în tarifele de transport percepute călătorilor primele de asigurare pentru aceştia şi pentru bagajele lor, precum şi pentru riscurile ce pot decurge din efectuarea operaţiunilor de transport, în cazul transportului public local de persoane prin curse regulate;

e) să utilizeze patrimoniul propriu sau concesionat pentru asigurarea serviciului public local de călători prin curse regulate;

f) să utilizeze infrastructura tehnico-edilitară a sistemului de transport public local de persoane, în condiţiile stabilite conform hotărârii de dare în administrare sau contractului de delegare a gestiunii, după caz;

g) să beneficieze de o despăgubire adecvată şi efectivă pentru prejudiciile aduse în caz de modificare unilaterală a contractului de delegare a gestiunii de către concedent, fără respectarea termenelor şi condiţiilor prevăzute în acesta;

h) să ceară întreruperea serviciului în cazul în care continuarea activităţii ar conduce la crearea de prejudicii importante patrimoniului încredinţat spre administrare;

i) în cazul nerespectării obligaţiilor contractuale de către concedent, conform legislaţiei în vigoare, se pot adresa instanţei competente.

**Art. 28.** Suplimentar faţă de obligaţiile ce decurg din prevederile secţiunilor a 3-a şi a 4-a ale cap. II, (OPERATORUL - de transport al S.T.P.L.P – Transport Metropolitan Sepsi are următoarele obligaţii:

a) să respecte întocmai legile şi reglementările specifice fiecărei categorii de transport pe care o execută;

b) să asigure prestarea serviciului conform prevederilor contractuale sau ale hotărârii de dare în administrare, după caz;

c) să respecte sarcinile asumate potrivit hotărârii de dare în administrare, a contractului de delegare a gestiunii și/sau de prestare a serviciului;

d) să respecte indicatorii de performanţă şi de calitate stabiliţi prin contractul de delegare a gestiunii, prin hotărârea de dare în administrare sau prin contractul de transport încheiat cu beneficiarul;

e) să permită accesul liber şi nediscriminatoriu al utilizatorilor la serviciul de transport public local;

f) să asigure respectarea drepturilor utilizatorilor în efectuarea serviciului de transport public local;

g) să efectueze transportul public de persoane prin curse regulate, conform prevederilor programului de circulaţie, în condiţii de calitate, siguranţă, regularitate şi confort;

h) să asigure continuitatea serviciului de transport public local de persoane prin curse regulate;

i) să coreleze capacitatea de transport cu fluxurile de călători existente;

j) să fundamenteze şi să supună concedentului tarifele ce vor fi utilizate în activitatea de transport public local de persoane prin curse regulate;

k) să nu încarce în mod artificial costurile de operare;

l) să pună la dispoziţia publicului călător mijloace de transport care să îndeplinească condiţiile impuse de legislaţia în vigoare privind siguranţa circulaţiei şi protecţia mediului;

m) să efectueze întreţinerea curentă, reparaţiile curente şi accidentale care se impun, în limita bugetului aprobat, la bunurile concesionate/închiriate de la concedent, conform programelor de întreţinere, reparaţii, dotări şi investiţii aprobate de acesta;

n) să fundamenteze necesarul anual de fonduri pentru investiţii din surse proprii, precum şi diferenţa de tarif pentru protecţie socială, conform legislaţiei în vigoare, pentru a fi supuse aprobării consiliului local ;

o) în cazul în care sesizează existenţa sau posibilitatea existenţei unei cauze de natură să conducă la reducerea activităţii, să notifice de îndată acest fapt concedentului, în vederea luării măsurilor ce se impun pentru asigurarea continuităţii activităţii;

p) să încheie şi să onoreze contractele de asigurări pentru mijloacele de transport deţinute, precum şi asigurarea călătorilor şi bunurilor acestora, conform prevederilor legislaţiei în vigoare privind asigurările;

q) să informeze permanent călătorii cu privire la traseele, programele de circulaţie, tarifele aplicate, precum şi modificarea acestora;

r) să aplice normele de protecţie a muncii specifice activităţii desfăşurate în cadrul serviciului contractat;

s) să asigure accesul organelor de control ale concedentului la informaţiile privind executarea serviciului concesionat şi modul de exploatare a mijloacelor de transport, a infrastructurii aferente şi a bunurilor concesionate/închiriate, după caz;

ş) să planifice efectuarea inspecţiilor tehnice periodice/reviziilor tehnice periodice pentru mijloacele de transport, astfel încât să se asigure respectarea programului de circulaţie şi a prevederilor reglementărilor legale în vigoare privind siguranţa rutieră;

t) să deţină la sediul social următoarele documente, în funcţie de tipul de transport public local efectuat:

- asigurarea pentru persoanele transportate şi bagajele acestora pentru riscuri de accidente ce cad în sarcina transportatorului;

- cărţile de identitate ale vehiculelor, în original pentru cele deţinute în proprietate, respectiv în copie pentru cele deţinute în baza unui contract de leasing;

- contractele de leasing pentru vehiculele utilizate;

- avizele medicale şi psihologice valabile pentru persoana desemnată să conducă permanent şi efectiv activitatea de transport rutier, precum şi pentru conducătorii auto;

- toate documentele care atestă menţinerea condiţiilor iniţiale care au stat la baza eliberării licenţei de transport/autorizaţiei de transport şi a delegării gestiunii, după caz;

- formularul de expediţie/transport şi formularul pentru aprobarea transportului în cazul transportului de deşeuri, pentru anul în curs şi anul precedent;

- documentele doveditoare din care să rezulte angajarea în condiţii legale a persoanelor cu funcţii care concură la siguranţa circulaţiei;

- evidenţa şi planificarea inspecţiilor tehnice periodice/ reviziilor tehnice periodice pentru mijloacele de transport;

- evidenţa accidentelor de circulaţie, documentele de cercetare administrativă a accidentelor de circulaţie, precum şi notele informative se vor transmise Consiliului Judeţean Covasna și Consiliului local în cazul accidentelor grave de circulaţie;

- alte documente prevăzute de reglementările legale în vigoare;

ţ) să furnizeze autorităţii administraţiei publice locale, respectiv autorităţilor de reglementare competente conform legii, informaţiile solicitate şi să asigure accesul la documentaţiile şi la actele individuale pe baza cărora prestează serviciul, necesare verificării şi evaluării modului de prestare a serviciului;

u) să plătească despăgubiri persoanelor fizice sau juridice pentru prejudiciile aduse din culpă, conform prevederilor legale şi/sau contractuale, dacă acestea nu sunt acoperite prin poliţe de asigurare;

v) să asigure finanţarea pregătirii profesionale şi efectuarea examinărilor medicale şi psihologice ale propriilor angajaţi;

w) să pună în aplicare metode performante de management, care să conducă la reducerea costurilor de operare, inclusiv prin aplicarea procedurilor concurenţiale impuse de normele legale în vigoare privind achiziţiile de lucrări sau bunuri;

x) să gestioneze serviciul public pe criterii de competitivitate şi eficienţă economică;

y) să promoveze dezvoltarea, modernizarea şi exploatarea eficientă a bazei tehnico-materiale aferente serviciului prestat ;

z) să se preocupe de reînoirea continuă a flotei, avînd o strategie de înlocuire a autovehiculelor.

**Art. 29.** Au calitatea de utilizatori beneficiarii serviciilor de transport public local, orice persoane fizică care locuiește, sau se găsește ocazional, în Zona Metropolitană Sepsi.

**Art. 30.** (1) Principalele drepturi ale utilizatorilor sunt următoarele:

a) să beneficieze, liber şi nediscriminatoriu, de serviciul de transport public local ;

b) să aibă acces la informaţiile publice cu privire la serviciul de transport public local. Autorităţile administraţiei publice locale au obligaţia de a comunica informaţii cu privire la indicatorii de calitate ai serviciului, la structura tarifară şi la clauzele contractuale care sunt de interes public;

c) să le fie aduse la cunoştinţă hotărârile consiliului local, cu privire la transportul public local;

d) să conteste hotărârile consiliului local, în vederea prevenirii sau reparării unui prejudiciu, direct ori indirect, provocat de acesta, în condiţiile legii;

e) să solicite şi să primească, în condiţiile legii, despăgubiri sau compensaţii pentru daunele provocate lor, de operator, prin nerespectarea obligaţiilor asumate prin contractele de atribuire a gestiunii sau dării în administrare;

f) să sesizeze autorităţilor administraţiei publice locale orice deficienţe constatate în efectuarea serviciilor de transport public local de călători şi să facă propuneri vizând înlăturarea acestora;

g) să renunţe, în condiţiile legii, la serviciile contractate;

h) să fie consultați, direct sau prin intermediul unor organizații neguvernamentale reprezentative, în procesul de elaborare şi adoptare a deciziilor, strategiilor şi reglementărilor privind serviciul de transport public local;

(2) Anumite categorii de utilizatori, persoane fizice, beneficiază, în condițiile legii, de facilități pentru plata serviciului de transport public local Art. 31.Principalele obligații ale utilizatorilor sunt următoarele:

a) să dețină legitimații de călătorie valabile sau alte documente de transport stabilite prin lege;

b) să achite costul legitimațiilor de călătorie valabile pentru călătoriile pe care le efectuează, conform tarifelor menționate lizibil pe acestea;

c) să achite, în termenele stabilite, contravaloarea serviciului furnizat/prestat pe baza contractelor;

d) să nu aducă prejudicii bunurilor sistemelor de transport din domeniul public sau privat;

e) să aibă un comportament civilizat în raport cu personalul prestatorilor de servicii, precum şi cu ceilalți utilizatori.

**CAPITOLUL. IV**

**Indicatori de performanță**

**Art. 32.** (1) Indicatorii de performanță privind efectuarea transportului public local de persoane prin curse regulate sunt următorii:

1. numărul de curse, trasee pe care operatorul a suspendat sau a întârziat executarea transportului față de programul de circulație;

2. numărul de curse, trasee pe care operatorul nu a efectuat transportul public local de călători pe o perioadă mai mare de 24 de ore;

3. numărul total de mijloace de transport utilizate zilnic comparativ cu numărul necesar pentru realizarea programului de circulație;

4. numărul de reclamații ale călătorilor privind calitatea transportului, dintre care:

a) numărul de reclamații justificate;

b) numărul de reclamații rezolvate;

c) numărul de reclamații la care călătorii nu au primit răspuns în termenele legale;

5. Respectarea standardelor de poluare raportat la numărul total de autovehicule necesar pentru realizarea Programului de transport - numărul autovehiculelor atestate Euro 4, Euro 5 sau Euro 6 raportat la numărul total de autovehicule necesar pentru realizarea programului de circulație;

6. Condițiile de calitate - Mijloace de transport adaptate îmbarcării/debarcării persoanelor cu dizabilități , Mijloace de transport dotate cu sisteme de încălzire/răcire, Mijloace de transport curate;

7. Cuantumul amenzilor plătite de către Operator pentru nerespectarea condițiilor de calitate și de mediu privind desfășurarea transportului;

8. Numărul abaterilor constatate și sancționate de personalul împuternicit privind nerespectarea prevederilor legale;

9 . Numărul de accidente în trafic produse din vina personalului propriu al Operatorului.

10. Indicele de satisfacție a călătorilor

(2) În efectuarea serviciului de transport public local, operatorul va respecta indicatorii de performanță prevăzuți în prezentul regulament-cadru, aprobați prin hotărâre a Consiliului Local a UAT-urilor aparținătoare ADI Sepsi, cu mențiunea că aceștia pot fi modificați, numai prin hotărâre a deliberativului.

**INDICATORII DE PERFORMANŢĂ AI SERVICIULUI DE TRANSPORT PUBLIC LOCAL DE PERSOANE –** Zona Metropolitană Sepsi**, PRIN CURSE REGULATE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. Crt.** | **Denumirea indicatorului** | | | **Descriere mod de calcul/luna** | **Mod** | **UM** | **Nivel acceptat/an** | **Pondere criteriu pentru rețineri din garanția de bună execuție (GBE)** |
| **0** | **1** | | | **2** |  |  | **4** | **5=5xGBE anuală** |
| **1** | Numărul de curse suspendate sau întârziate în executarea transportului faţă de programul de circulaţie | | Din culpa operatorului | Număr de curse suspendate sau întârziate față de cursele incluse în Programul de Transport | Autobuz | Nr. curse | maxim 20 curse | 1% |
| Fără culpa operatorului | Număr de curse suspendate sau întârziate față de cursele incluse în Programul de Transport | Autobuz | Nr. curse | maxim 30 curse | 0% |
| **2** | Numărul de curse neefectuate pe o perioada mai mare de 24 de ore; | | Din culpa operatorului | Număr de curse neefectuate pe o perioadă mai lungă de 24 de ore | Autobuz | Nr. curse | maxim 10 | 2% |
| Fără culpa operatorului | Număr de curse neefectuate pe o perioadă mai lungă de 24 de ore | Autobuz | Nr. curse | maxim 15 | 0% |
| **3** | Numarul total de mijloace de transport utilizate zilnic comparativ cu numarul necesar pentru realizarea programului de circulatie; | | | Nr. mijloace transport planificate - nr. mijloace transport utilizate/nr. mijloace trasnport utilizate x 100 | Autobuz | % | 80 | 1% |
| **4** | Numarul de reclamații ale călătorilor privind calitatea transportului | reclamatii justificate | | Nr. reclamații justificate din total reclamații | Toate reclamațiile | % | 15 | 0,5% |
| reclamații rezolvate | | Nr. reclamații rezolvate din total reclamații în termen legal | Toate reclamațiile | % | 90 | 0,5% |
| reclamații nerezolvate în termenele legale | | Nr. reclamații nerezolvate în termenele legale din total reclamații | Toate reclamațiile | % | 5 | 0,5% |
| **5** | Protecția mediului | | | Respectarea standardelor de poluare raportat la numărul total de autovehicule necesar pentru realizarea Programului de transport | Autobuz | % | Nivel minim 50% | 8% |
| **6** | Condițiile de calitate | | | Mijloace de transport adaptate îmbarcării/debarcării persoanelor cu dizabilități  Mijloace de transport dotate cu sisteme de încălzire/răcire  Mijloace de transport curate | Autobuz | % | Nivel minim 90% | 5% |
| **7** | Amenzi plătite | | | Cuantumul amenzilor plătite de către Operator pentru nerespectarea condițiilor de calitate și de mediu privind desfășurarea transportului | Toate | Lei | Nivel maxim admis 15.000 lei | 1% |
| **8** | Abateri | | | Numărul abaterilor constatate și sancționate de personalul împuternicit privind nerespectarea prevederilor legale | Toate | Nr. | Nivel maxim 10 | 1% |
| **9** | Accidente | | | Numărul de accidente în trafic produse din vina personalului propriu al Operatorului | Autobuze/ personal | Nr. | Nr. maxim 10 | 4% |
| **10** | Indicele de satisfacție a călătorilor | | | Respectarea nivelului minim impus | Toate | Nr. | 10 | 3% |

**Anexa nr. 3 la HCL nr. \_\_\_/2025**

**Anexa nr. 14 la Contract de delegare**

**CAIET DE SARCINI AL SERVICIULUI DE TRANSPORT PUBLIC LOCAL DE PERSOANE PRIN CURSE REGULATE, pe raza ADI Transport Metropolitan Sepsi**

Caietul de Sarcini al Serviciului de Transport Public Local de persoane prin curse regulate a fost întocmit în baza Ordinului ministrului transporturilor nr. 972 din 2007 pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local, cu modificările și completările ulterioare.

**CAPITOLUL I: Obiectul caietului de sarcini**

Prezentul caiet de sarcini stabilește condițiile de efectuare a serviciului de transport public local de persoane prin curse regulate, stabilind nivelurile de calitate și condițiile tehnice necesare efectuării acestui serviciu în condiții de eficiență și siguranță.

Prezentul caiet de sarcini a fost elaborat spre a servi drept documentație tehnică și de referință în vederea stabilirii condițiilor specifice de efectuare a serviciului de transport public local de persoane prin curse regulate, pe raza UAT-urilor din Zona Metropolitană -Sepsi.

Caietul de sarcini face parte integrantă din documentația necesară efectuării activităților de realizare a serviciului de transport public local de persoane prin curse regulate pe raza UAT-urilor din Zona Metropolitană Sepsi și constituie ansamblul cerințelor tehnice de bază.

(1) Prezentul caiet de sarcini conține specificațiile tehnice care definesc caracteristicile referitoare la nivelul calitativ, tehnic și de performanță și siguranță în exploatare.

(2) Caietul de sarcini precizează reglementările obligatorii referitoare la protecția muncii, prevenirea și stingerea incendiilor și protecția mediului, care trebuie respectate pe parcursul efectuării serviciului de transport public local.

Terminologia utilizată este cea prevăzută în regulamentul serviciilor de transport public local, elaborat de autoritatea de autorizare și aprobat prin AGA ADI Transport Metropolitan Sepsi

**CAPITOLUL II: Cerințe organizatorice minimale**

Operatorul serviciilor de transport public local va asigura:

a) numărul și tipul corespunzător de mijloace de transport necesare realizării programului de circulație și care satisfac condițiile impuse privind siguranța circulației, confortul pasagerilor și protecția mediului;

b) numărul de mijloace de transport pentru înlocuirea celor care efectuează cursele cuprinse în programul de circulație, în cazul apariției unor defecțiuni ale acestora;

c) respectarea reglementărilor legale privind omologarea, înmatricularea/înregistrarea și efectuarea inspecțiilor tehnice periodice/reviziilor tehnice periodice pentru mijloacele de transport propuse pentru efectuarea serviciului;

d) operațiile de întreținere și reparații necesare parcului de mijloace de transport, stabilit prin contractul de atribuire a gestiunii, cu respectarea reglementărilor legale în vigoare privind efectuarea acestor activități (autorizarea operatorului economic, baza tehnico-materială, personalul utilizat etc.);

e) menținerea stării tehnice corespunzătoare a mijloacelor de transport, a instalațiilor auxiliare și a curățeniei acestora;

f) condiții pentru spălarea, salubrizarea și dezinfectarea mijloacelor de transport;

g) spații în suprafață suficientă pentru parcarea mijloacelor de transport;

h) dispecerat și dotări speciale pentru urmărirea și coordonarea în trafic a mijloacelor de transport, de intervenție și de depanare;

i) personal calificat și vehicule de intervenție operativă;

j) respectarea prevederilor legale în vigoare privind angajarea, desemnarea, pregătirea profesională, examinarea medicală și psihologică a persoanelor cu funcții care concură la siguranța circulației;

k) asigurarea pasagerilor și a bagajelor acestora pentru riscurile ce cad în sarcina operatorului de transport/ transportatorului autorizat;

l) respectarea capacităților de transport și a programelor de circulație impuse prin contractul de atribuire a gestiunii;

m) menținerea stării tehnice corespunzătoare a mijloacelor de transport, a instalațiilor auxiliare și a curățeniei acestora;

n) respectarea indicatorilor de performanță și de calitate stabiliți prin contractul de delegare a gestiunii și precizați în regulamentul serviciilor de transport public local elaborat de autoritatea de autorizare și aprobat prin hotărâre AGA ADI Transport Metropolitan Sepsi

o) furnizarea către autoritatea de autorizare și adunarea generală a ADI Transport Metropolitan Sepsi a informațiilor solicitate și accesul la toate informațiile necesare, în vederea verificării și evaluării funcționării și dezvoltării serviciului de transport public local;

p) realizarea unui sistem de evidență a sesizărilor și reclamațiilor și de rezolvare operativă a acestora;

q) statistica accidentelor și analiza acestora;

r) aplicarea de metode performante de management care să conducă la reducerea costurilor de operare;

s) respectarea reglementărilor legale în vigoare din domeniul transporturilor;

t) respectarea legislației în vigoare privind protecția muncii, protecția mediului, prevenirea și combaterea incendiilor;

u) planificarea inspecțiilor tehnice periodice astfel încât să fie asigurat în fiecare zi numărul de vehicule necesar pentru acoperirea curselor cuprinse în programul de circulație.

Obligațiile și răspunderile personalului cu funcții care concură la siguranța circulației sunt cuprinse în regulamentul serviciului de transport public local aprobat prin hotărâre a adunării generale a ADI Transport Metropolitan Sepsi.

**CAPITOLUL III: Sistemul de transport public local de persoane**

Operatorul de transport rutier are dreptul să efectueze, în condițiile legislației în vigoare, transport rutier public local prin curse regulate, în aria administrativ-teritorială a localităților membre ale Asociației de Dezvoltare Intercomunitară „Transport Metropolitan Sepsi”, fără a aduce atingere vreunei linii de ieșire sau altor elemente auxiliare activității respective care intră pe teritoriul autorităților locale competente vecine, și să nu participe la proceduri competitive de atribuire privind prestarea de servicii de transport public de călători în afara teritoriului autorității locale competente.

Operatorul de transport/transportatorul autorizat are obligația să efectueze serviciul de transport public local de persoane prin curse regulate, cu respectarea programului de transport, care conține condițiile specifice privind traseele, perioadele și programul de circulație, capacitatea mijloacelor de transport, numărul mijloacelor de transport necesare, prezentat în **Anexa nr. 1** la prezentul caiet de sarcini al serviciului de transport public local de persoane prin curse regulate.

Denumirea stațiilor și amplasarea lor pentru fiecare traseu sunt prezentate în **Anexa nr. 2** la prezentul caiet de sarcini al serviciului de transport public local de persoane prin curse regulate.

Transportul public local de persoane prin curse regulate se desfășoară pe raza unităților administrativ-teritoriale membre ale Asociației de Dezvoltare Intercomunitară „Zona Metropolitană Sepsi” pe următoarele trasee descrise în **Anexa nr. 1.**

În vederea realizării unui sistem de transport public local de persoane pe raza administrativ-teritorială a localităților, care să asigure deplasarea călătorilor în condiții de siguranță a circulației rutiere și pietonale, confort, regularitate și continuitate, operatorul de transport/transportatorul autorizat trebuie să îndeplinească următoarele cerințe:

1. să asigure afișarea la părțile din față și laterală dreapta ale mijlocului de transport a indicativului și capetelor traseului; la partea din spate a mijlocului de transport se va afișa cel puțin indicativul traseului. Elementele de informare menționate anterior vor fi iluminate corespunzător pe timp de noapte sau în condiții de vizibilitate scăzută;

2. în salonul mijlocului de transport se va asigura informarea publicului călător prin mijloace vizuale și sonore cu privire la denumirea stației care urmează și la legăturile cu alte mijloace de transport public local de persoane;

3. să asigure afișarea în salonul mijlocului de transport a numelui conducătorului acestuia, a hărții schematice care să permită vizualizarea traseului și a rețelei de trasee, a instrucțiunilor privind modul de desfășurare a transportului, a obligațiilor publicului călător și a altor informații de utilitate publică privind transportul, stabilite prin reglementările în vigoare;

4. să asigure vânzarea titlurilor de călătorie în toate autobuzele active circulației publice;

5. în stațiile din programul de circulație, să asigure afișarea codului traseului, a intervalelor de succedare a curselor, precum și a hărților simplificate cu indicarea traseelor și stațiilor pentru informarea publicului călător;

6. să emită abonamente de călătorie cu respectarea reglementărilor în vigoare, inclusiv pentru categoriile sociale care beneficiază de reduceri ale costului abonamentului;

7. să asigure accesul liber și nediscriminatoriu la transport, în baza documentelor stabilite de reglementările legale în vigoare, al persoanelor care beneficiază de facilități/gratuități la transport;

8. să asigure transportul gratuit al copiilor sub 5 ani;

9. mijlocul de transport trebuie să aibă locuri rezervate pentru persoane cu handicap, bătrâni, femei însărcinate, persoane cu copii în brațe;

10. să supravegheze urcarea și coborârea călătorilor, mijlocul de transport să nu pornească din stații cu ușile deschise sau cu călători aflați pe scările acestuia, precum și cu călători agățați de exteriorul caroseriei;

11. să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbid, materiale explozibile, produse caustice ori acide, alte materiale sau obiecte care, prin format ori dimensiune, pot produce daune, vătămări corporale sau, prin natura materialului, pot murdări ori alte obiecte sau mărfuri interzise la transportul public;

12. să nu îmbarce călători peste capacitatea maximă admisă a mijlocului de transport, exprimată prin număr de locuri înscrise în Cartea de Identitate a Vehiculului;

13. să asigure spațiile necesare pentru bagajele de mână ale călătorilor, după caz;

14. să îmbarce/debarce călători numai în stațiile special amenajate, prevăzute în programul de circulație;

15. să utilizeze numai titluri de călătorie cu regim special, agreate de autoritatea administrației publice locale;

16. să nu permită transportul călătorilor decât pe bază de titluri de călătorie valabile sau alte documente prevăzute de reglementările legale în vigoare;

17. să asigure călătorii și bagajele acestora pentru riscurile care cad în sarcina operatorului de transport;

18. să țină evidența curselor sosite și plecate, la fiecare capăt de linie;

19. să asigure informarea anticipată a publicului călător în legătură cu modificarea/suspendarea programului de circulație sau a unui traseu, în caz de forță majoră;

20. să asigure, zilnic și ori de câte ori este nevoie, salubrizarea, spălarea și dezinfectarea mijloacelor de transport;

21. să asigure condițiile de execuție a transportului în condiții de regularitate, siguranță și confort;

22. mijloacele de transport trebuie să fie echipate cu instalație de încălzire/condiționare a aerului în stare de funcționare;

23. mijloacele de transport trebuie să aibă un aspect estetic corespunzător;

24. pe părțile laterale ale mijlocului de transport va fi inscripționată denumirea executantului transportului;

25. la bordul mijlocului de transport trebuie să existe mijloace pentru prevenirea și combaterea incendiilor, precum și ciocan pentru spart geamurile în caz de necesitate;

26. mijloacele de transport trebuie să aibă inspecția tehnică periodică sau, după caz, revizia tehnică periodică efectuată la termen;

27. mijloacele de transport trebuie să îndeplinească condițiile impuse de legislația în vigoare privind siguranța circulației și protecția mediului;

28. să fundamenteze necesarul anual de fonduri pentru investiții din surse proprii, precum și diferența de tarif pentru protecție socială, conform legislației în vigoare, pentru a fi supuse aprobării unităților administrativ-teritoriale membre ale Asociației de Dezvoltare Intercomunitară „Transport Metropolitan Sepsi”;

29. să elaboreze bugetul privind întreținerea curentă, reparațiile curente și accidentale la bunurile concesionate/închiriate de la concedent, conform programelor de întreținere, reparații, dotări și investiții aprobate de acesta;

30. să asigure informarea permanentă a călătorilor cu privire la traseele, programele de circulație deservite, tarifele aplicate, precum și modificarea acestora;

31. să aplice normele de protecție a muncii specifice activității desfășurate în cadrul serviciului contractat;

32. să asigure finanțarea pregătirii profesionale și efectuarea examinărilor medicale și psihologice ale propriilor angajați;

33. să elaboreze strategii de management care să conducă la reducerea costurilor de operare, inclusiv prin aplicarea procedurilor concurențiale impuse de normele legale în vigoare privind achizițiile de lucrări sau bunuri, și la gestionarea serviciului public pe criterii de competitivitate și eficiență economică;

34. să prezinte programe pentru dezvoltarea, modernizarea și exploatarea eficientă a bazei tehnico-materiale aferente serviciului prestat;

(1) În conformitate cu prevederile legale, după sau concomitent cu atribuirea contractului de delegare a gestiunii serviciului de transport public local de către Asociația de Dezvoltare Intercomunitară „Transport Metropolitan Sepsi”, acesta **va acorda prin hotărâri ale consiliului local și va finanța Facilități la transportul public local prevăzute prin lege, obligatoriu a fi acordate** pentru următoarele categorii de persoane, **conform politicii tarifare aprobate**:

* 1. ***Veterani de război și văduvele de război, în conformitate cu dispozițiile Legii nr. 44 din 1 iulie 1994*** privind veteranii de război, precum și unele drepturi ale invalizilor și văduvelor de război, republicată, beneficiază de transport gratuit.
  2. ***Persoanele persecutate din motive politice***, de dictatura instaurată cu începere de la 6 martie 1945, precum și cele deportate în străinătate, ori constituite prizonieri, conform dispozițiilor din ***Decretul - Lege nr. 118 din 30 martie 1990*** privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum și celor deportate în străinătate ori constituite în prizonieri, republicat, beneficiază de transport gratuit.
  3. ***Persoane persecutate politic***, detașamente muncă forțată , a avut de suferit persecuții din motive etnice, în conformitate cu dispozițiile ***Legii 189/2000*** privind aprobarea[*Ordonanței Guvernului nr. 105/1999*](http://legislatie.just.ro/Public/DetaliiDocumentAfis/19161) pentru modificarea și completarea [Decretului-lege nr. 118/1990](http://legislatie.just.ro/Public/DetaliiDocumentAfis/926) privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum și celor deportate în străinătate ori constituite în prizonieri, republicat, cu modificările ulterioare, beneficiază de transport gratuit.
  4. ***Luptătorii pentru victoria Revoluției din decembrie 1989***, urmașii eroilor martiri, însoțitorii pensionarilor de invaliditate de gradul I sau a marilor mutilați, în conformitate cu dispozițiile ***Legii nr. 341 din 12 iulie 2004*** a recunoștinței față de eroii-martiri și luptătorii care au contribuit la victoria Revoluției române din decembrie 1989, precum și față de persoanele care și-au jertfit viața sau au avut de suferit în urma revoltei muncitorești anticomuniste de la Brașov din noiembrie 1987, beneficiază de transport gratuit.
  5. ***Persoanele cu handicap*** grav și accentuat, precum și însoțitorii persoanelor cu handicap grav, în prezența acestora; însoțitorii copiilor cu handicap accentuat, în prezența acestora; însoțitorii aciuiților cu handicap auditiv și mintal accentuat, în prezența acestora; asistenții personali ai persoanelor cu handicap grav și asistenții personali profesioniști ai persoanelor cu handicap grav sau accentuat, în conformitate cu dispozițiile ***Legii nr. 448 din 6 decembrie 2006*** privind protecția și promovarea drepturilor persoanelor cu handicap, republicată, beneficiază de transport gratuit.
  6. ***Donatorii de sânge, în cazul în care donarea se face la instituția de profil din localitatea de domiciliu sau din localitatea în care este angajat***, donatorul are dreptul la abonament cu reducere de 50% pentru transportul în comun, pe baza actelor doveditoare, pentru o perioadă de o lună, în conformitate cu dispozițiile ***Legii nr. 282 din 5 octombrie 2005*** privind organizarea activității de transfuzie sanguină, donarea de sânge și componente sanguine de origine umană, precum și asigurarea calității și securității sanitare, în vederea utilizării lor terapeutice și a art. 11 lit. c) din Hotărârea de Guvern nr. 1364 din 4 octombrie 2006 pentru aprobarea drepturilor și obligațiilor donatorilor de sânge.
  7. ***Elevi, studenți*** în conformitate cu dispozițiile ***Legii 1/2011*** cu modificările și completările ulterioare:

1. elevii în vârstă de până la 21 de ani, din învățământul obligatoriu, profesional și liceal acreditat/autorizat, cu domiciliul în Zona Metropolitana Sepsi
2. elevii orfani, elevii cu cerințe educaționale speciale, precum și cei pentru care s-a stabilit o măsură de protecție specială, în condițiile legii, sau tutelă, pe tot parcursul anului calendaristic, precum și pentru studenții orfani sau proveniți din casele de copii pe tot parcursul anului universitar. Beneficiarii trebuie să frecventeze cursurile la zi a unităților de învățământ obligatoriu, profesional și liceal acreditat/autorizat sau instituțiile de învățământ superior acreditate, și să se respecte condiționalități de vârstă.

(2) În conformitate cu prevederile legale, după sau concomitent cu atribuirea contractului de delegare a gestiunii serviciului de transport public local de către Asociația de Dezvoltare Intercomunitară „Transport Metropolitan Sepsi”, acesta va acorda prin HCL următoarele facilități la transport:

**II. Facilități la transportul public local, altele decât cele obligatorii prin lege, și prevederile legislative care permit acordarea acestora prin hotărâre a autorității administrației publice locale, conform politicii tarifare aprobate de către** Consiliile Locale membre ale ADI Transport Metropolitan Sepsi**:**

1. Pensionarii cu domiciliul stabil în Zona Metropolitană Sepsi cu pensii până la nivelul de 1.450 lei/lună – gratuitate 100%
2. Pensionarii cu domiciliul stabil în Zona Metropolitană Sepsi cu pensii între 1.451 lei- 2.000 lei/ lună – reducere 50%
3. Membrii ai serviciilor de Ajutor Maltez, Crucea Roșie și Pro Vita Hominis cu domiciliul stabil în Zona Metropolitană Sepsi (\* în cazul Pro Vita Hominis pot beneficia de facilitate maxim 10 persoane) - gratuitate 100%
4. Angajații societăților comerciale (care au între 50 și 200 angajați) care își desfășoară activitatea pe teritoriul Zonei Metropolitane Sepsi – reducere de 10%
5. Angajații societăților comerciale (care au între 201 și 500 angajați) care își desfășoară activitatea pe teritoriul Zonei Metropolitane Sepsi – reducere de 20%
6. Angajații societăților comerciale (care au peste 500 angajați) care își desfășoară activitatea pe teritoriul Zonei Metropolitane Sepsi – reducere de 30%
7. Beneficiarii programului multianual de interes public local “Dăm valoare rablei tale” – persoane fizice cu domiciliul în municipiul Sfântu Gheorghe (adică în zona urbană) – gratuitate 100% (timp de 60 luni)

(2) După atribuirea contractului de delegare a gestiunii serviciului de transport public local de către Asociația de Dezvoltare Intercomunitară „Transport Metropolitan Sepsi”, se vor asigura sumele reprezentând diferențele de tarif pentru facilitățile la transport acordate pentru persoanele care beneficiază de gratuitate sau reducere la transportul public local de persoane prin curse regulate, în conformitate cu prevederile Caietului de Sarcini, ale Regulamentului, contractului de delegare a gestiunii și cu respectarea dispozițiilor legale în vigoare.

(3) Aceste categorii de persoane pot fi modificate ca urmare a unor prevederi legale și/sau a unor hotărâri ale Asociației de Dezvoltare Intercomunitară „Transport Metropolitan Sepsi”.

(4) Asociația de Dezvoltare Intercomunitară „Transport Metropolitan Sepsi” va aproba prin hotărâre pe baza mandatului primit de la Consiliile locale, diferențele de tarif pentru transportul public local pe care le acordă categoriilor de persoane precum și actele necesare eliberării abonamentelor de călătorie, urmând să comunice hotărârea operatorului.

(1) Persoanele menționate la art. 12 care beneficiază de facilități la transportul public local de persoane prin curse regulate, vor circula cu mijloacele de transport în comun pe baza legitimației pentru transport urban pe traseele menționate în legitimația de călătorie emisă conform politicii tarifare aprobate de către Asociația de Dezvoltare Intercomunitară „Transport Metropolitan Sepsi”

(1)Modalitatea de acordare a fiecărui tip de facilitate si modul de alocare a diferenței de tarif către UAT-urile membre este centralizată în tabelul de mai jos.

|  |  |  |  |
| --- | --- | --- | --- |
| **Nr. crt.** | **Categorie sociala** | **Documente in baza cărora operatorul emite card/titlu de călătorie** | **Teritorialitatea persoanei beneficiare** |
| 1 | Veterani, invalizi și văduve de război | CI si Legitimație de veteran | Persoane cu domiciliul în Zona ADI Transport Metropolitan Sepsi |
| 2 | Eroii revoluției și urmașii acestora | CI și Certificat/legitimație de revoluționar/dovada de urmaș | Persoane cu domiciliul în Zona ADI Transport Metropolitan Sepsi |
| 3 | Donatori de sânge | CI și Adeverință de donare / carnet de donator    • orice document din care să reiasă că solicitantul are locul de muncă în ADI Transport Metropolitan Sepsi, pentru persoanele care nu locuiesc în acestea, dar care donează la o instituție de profil din cadrul zonei ADI Transport Metropolitan Sepsi | Orice persoană cu domiciliu/locul muncă în Zona ADI Transport Metropolitan Sepsi |
| 4 | Elevi | **a) pentru elevi –** legitimația de transport /carnetul de elev (vizat pe anul in curs), care va avea înscris pe prima filă codul numeric personal al elevului, cartea de identitate  pentru elevii cu vârsta de peste 14 ani împliniți.  • pentru **elevii claselor pregătitoare -** adeverința doveditoare autentificată cu ștampila unității de învățământ acreditate/autorizate pentru anul în curs si copie după certificatul de naștere  **b) Elevii orfani, elevii cu cerințe educaționale speciale,** precum și cei pentru care s-a stabilit o măsură de protecție specială, în condițiile legii, sau tutelă, **pe tot parcursul anului calendaristic**  -suplimentar celor de la punctele a si b, dovada încadrării în categoria specială | Elevi ai unităților de învățământ obligatoriu, profesional și liceal acreditat/autorizat cu domiciliul în Zona ADI Transport Metropolitan Sepsi |
| 5 | Pensionarii cu pensii până la nivelul de 1.450 lei/ lună | CI și talon pensie, sau decizie de pensionare | Persoane cu domiciliul în Zona ADI Transport Metropolitan Sepsi |
| 6 | Pensionarii cu pensii între 1.451 lei și 2.000/ lună | CI și talon pensie, sau decizie de pensionare | Persoane cu domiciliul în Zona ADI Transport Metropolitan Sepsi |
| 7. | Membrii ai serviciilor de Ajutor Maltez, Crucea Roşie și Pro Vita Hominis (în cazul Pro Vita Hominis pot beneficia de facilitate maxim 10 persoane) | CI și listele de la serviciile Ajutor Maltez, Crucea Roşie și Pro Vita Hominis semnate și ștampilate de conducătorul acestor servicii | Persoane cu domiciliul în Zona ADI Transport Metropolitan Sepsi |
| 8. | Angajații societăților comerciale (între 50-200 angajați) care își desfășoară activitatea pe teritoriul zonei metropolitane Sepsi | CI, listele de la societățile solicitante cu angajații pentru care solicită abonamentele cu reducere și adeverința lunară emisă de I.T.M. prin care se atestă numărul angajaților | Persoane cu domiciliul în Zona ADI Transport Metropolitan Sepsi |
| 9 | Angajații societăților comerciale (între 201-500 angajați) care își desfășoară activitatea pe teritoriul zonei metropolitane Sepsi | CI, listele de la societățile solicitante cu angajații pentru care solicită abonamentele cu reducere și adeverința lunară emisă de I.T.M. prin care se atestă numărul angajaților | Persoane cu domiciliul în Zona ADI Transport Metropolitan Sepsi |
| 10 | Angajații societăților comerciale (peste 500 angajați) care își desfășoară activitatea pe teritoriul zonei metropolitane Sepsi | CI, listele de la societățile solicitante cu angajații pentru care solicită abonamentele cu reducere și adeverința lunară emisă de I.T.M. prin care se atestă numărul angajaților | Persoane cu domiciliul în Zona ADI Transport Metropolitan Sepsi |
| 11 | Beneficiarii programului multianual de interes public local "Dăm valoare rablei tale". – | CI, Adeverință emisă de Primăria municipiului Sf. Gheorghe care se atestă dreptul la abonament gratuit pe 60 luni a persoanei fizice solicitante | Peroanele cu domiciliul stabil în municipiul Sfântu Gheorghe |

(2) Modalitatea de acordare a fiecărui tip de facilitate pentru persoanele care beneficiază de gratuități și reduceri la transportul în comun suportate de către alte instituții

|  |  |  |  |
| --- | --- | --- | --- |
| **Nr. crt.** | **Categorie sociala** | **Documente in baza cărora operatorul emite card/titlu de călătorie** | **Teritorialitatea persoanei beneficiare** |
| **1** | Persoane cu handicap și însoțitorii acestora | Liste de la Direcțiile de Asistență Socială și Protecția Copilului, confirmate de UAT | Persoane cu domiciliul în Zona ADI Transport Metropolitan Sepsi |
| **2.** | Beneficiarii decretului lege nr. 118/1190 și a Legii 189/2000 | Documente justificative (Decizie emisă de Casa Județeană de Pensii Covasna), CI și talon de pensie – legi speciale | Persoane cu domiciliul în Zona ADI Transport Metropolitan Sepsi |

(3) Plata de către autoritățile administrației publice locale a contravalorii diferențelor de tarif pentru beneficiarii de facilități la transportul public local, stabilite prin lege sau aprobate pentru anumite categorii de persoane de către consiliul local al UAT-urilor din Zona Metropolitana -Sepsi, se face în baza legitimației de călătorie, eliberate la tariful aprobat pentru titlul de călătorie respectiv.

(1) Operatorul are obligația de a realiza împreuna cu Autoritatea contractantă investițiile în legătură cu prestarea Serviciului de transport public local de călători prin curse regulate în conformitate cu Programul de Investiții din contract.

**CAPITOLUL IV: Dispoziții finale**

(1) Operatorul de transport rutier va ține o evidență separată a activităților desfășurate pentru serviciul de transport public local prin curse regulate asumat prin contractul de delegare a gestiunii serviciului precum și separat pentru orice alte servicii prestate în afara serviciului de transport public local atribuit de către Asociația de Dezvoltare Intercomunitară „Transport Metropolitan Sepsi”, astfel încât activitățile operatorului, conform licențelor de transport obținute, să poată fi evaluate, monitorizate și controlate.

(2) Până la semnarea Contractului de Delegare a gestiunii Serviciului de transport public local de călători, Operatorul va supune aprobării Consiliului Local/AGA modalitatea de repartizare a cheltuielilor sale indirecte pe activități desfășurate.

Prezentul Caiet de sarcini intră în vigoare la data atribuirii în gestiune directă a serviciului de transport public local de persoane prin curse regulate, prin încheierea Contractului de delegare a gestiunii serviciului de transport public local de persoane prin curse regulate pe teritoriul UAT-urilor din Zona Metropolitana Sfântu Gheorghe

Anexele 1, 2 parte integrantă din prezentul Caiet de sarcini.

**Anexa nr. 1** **la Caietul de Sarcini al serviciului**


**Programul de transport pentru rețeaua de autobuze metropolitane ETAPA I (Urban și Arcuș) – decembrie 2025 și anul 2026**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **FRECVENTA** | | | | | | | | | | | | |  |
|  |  |  |  | L - V | | | | |  | S, D, SL | | |  |
|  |  |  | t | 5:00-7:00 | 7:00-9:00 | 9:00-13:00 | 13:00-18:00 | 18:00-22:00 |  | 5:00-8:00 | 8:00-17:00 | 17:00-22:00 |  |
| 1/1B | Gara/Depou | Simeria | 40" | 30" | 20" | 20" | 20" | 30" |  | 30" | 30" | 30" |  |
| 2 | Gara | Simeria Noua | 60" | 30" | 20" | 20" | 20" | 30" |  | 30" | 30" | 30" |  |
| 3/3B | Tigaretei | Coseni/Brasovului | 40"/80" | 60"/x | 60"/x | 120"/120" | 60"/60" | 120"/120" |  | 120"/120" | 120"/120" | 120"/120" |  |
| 4 | Josef Atilla | Campul Frumos | 60" | 60" | 60" | 60" | 60" | 60"/120" |  | o cursa | 60" | o cursa |  |
| 5 | Parc Elisabeta | Sepsi Arena P&R | 30" | 30" | 30" | 30" | 30" | 30"/120" |  |  | 60" |  |  |
| 6 | Parc Elisabeta | Sepsi Arena P&R | 30" | 30" | 30" | 30" | 30" | 30"/x |  |  | 60" |  |  |
| 9 | Parc Elisabeta | Sugas Bai | 60" | x | x | o cursa | o cursa | x |  | x | o cursa | o cursa |  |
| 10 | Parc Elisabeta | Arcus | 60" | 60" | 60" | o cursa | 60"/120" | 120" |  | o cursa | 60" | 120" |  |
| **DISTRIBUTIE VEHICULE** | | | | | | | | | | | | |  |
| 1/1D | Gara/Depou | Simeria | 40" | 3 | 2 | 2 | 2 | 3 |  | 3 | 3 | 3 |  |
| 2/2D | Gara | Simeria Noua | 60" | 3 | 3 | 3 |  |  |
| 3/3T | Tigaretei | Coseni/Brasovului | 40"/80" | 2 | 2 | 1 | 2 | 1 |  | 1 | 1 | 1 |  |
| 4 | Cismelei | Campul Frumos | 60" | 1 | 1 | 1 | 1 | 1 |  | x | 1 | x |  |
| 5/6 | Parc Elisabeta | Sepsi Arena P&R | 30"/30" | 1 | 1 | 1 | 1 | 1 |  | 0,5 | 1 | 1 |  |
| 9 | Parc Elisabeta | Sugas Bai | 60" | x | x | 1 | 1 | x |  | x | 1 |  |
| 10 | Parc Elisabeta | Arcus | 60" | 1 | 1 | 1 |  | 0,5 |  |
| Rezerva | | | | 1 | 1 | 1 | 1 | 1 |  | 1 | 1 | 1 |  |
| Total | | | | 9 | 11 | 10 | 11 | 8 |  | 6 | 8 | 6 |  |
| **NUMAR CURSE** | | | | | | | | | | | | |  |
| 1 | Gara | Simeria | 40" | 3 | 6 | 12 | 15 | 8 | **44** | 5 | 18 | 4 | **27** |
| 1D | Campul Frumos | Simeria | 40"-60" | 2,5 | 0 | 0 | 0 | 1 | **3,5** | 2,5 | 0 | 0,5 | **3,0** |
| 2 | Gara | Simeria Noua | 60" | 3 | 5 | 12 | 15 | 7 | **42** | 5 | 18 | 4 | **27** |
| 2D | Campul Frumos | Simeria Noua | 60" | 0,5 | 0,5 | 0 | 1 | 0,5 | **2,5** | 0 | 0 | 1 | **1** |
| 3 | Tigaretei | Coseni | 60" | 4 | 2 | 2 | 7 | 4 | **19** | 1 | 4 | 3 | **8** |
| 3T | Tigaretei | Brasovului | 40"-60" | 0 | 1 | 1 | 2 | 1 | **5** | 1 | 3 | 2 | **6** |
| 3D | Tigaretei | Depou | 60" | 2 | 0,5 | 1,5 | 0,5 | 1,5 | **6** | 0,5 | 2 | 0,5 | **3** |
| 4 | Cismelei | Campul Frumos | 60" | 3 | 2 | 4 | 5 | 4 | **18** | 1 | 9 | 3 | **13** |
| 5 | Parc Elisabeta | Sepsi Arena P&R | 30" | 1,5 | 2 | 4 | 5 | 4 | **16,5** | 1 | 9 | 3 | **13** |
| 6 | Parc Elisabeta | Sepsi Arena P&R | 30" | 1 | 2 | 4 | 5 | 2,5 | **14,5** | 0,5 | 9 | 0,5 | **10** |
| 9 | Parc Elisabeta | Sugas Bai | 60" | 0 | 0 | 1 | 1 | 0 | **2** | 0 | 1 | 1 | **2** |
| 10 | Parc Elisabeta | Arcus | 60" | 2 | 2 | 1 | 4 | 2 | **11** | 1 | 5 | 2 | **8** |
|  | TOTAL | |  | 22,5 | 23 | 42,5 | 60,5 | 35,5 | **184** | 18,5 | **78** | 24,5 | **121** |
| **CALCUL KM** | | | | | | | | | | | | |  |
| 1 | 8,6 | km |  | 25,8 | 51,6 | 103,2 | 129 | 68,8 | **378,4** | 43 | 154,8 | 34,4 | 232,2 |
| 1D | 15,4 | km |  | 38,5 | 0 | 0 | 0 | 15,4 | **53,9** | 38,5 | 0 | 7,7 | 46,2 |
| 2 | 13 | km |  | 39 | 65 | 156 | 195 | 91 | **546** | 65 | 234 | 52 | 351 |
| 2D | 19,9 | km |  | 9,95 | 9,95 | 0 | 19,9 | 9,95 | **49,75** | 0 | 0 | 19,9 | 19,9 |
| 3 | 19,5 | km |  | 52 | 26 | 26 | 91 | 52 | **247** | 19,5 | 78 | 58,5 | 156 |
| 3T | 9,8 | km |  | 0 | 9,8 | 9,8 | 19,6 | 9,8 | **49** | 9,8 | 29,4 | 19,6 | 58,8 |
| 3D | 14,3 | km |  | 28,6 | 7,15 | 21,45 | 7,15 | 21,45 | **85,8** | 7,15 | 28,6 | 7,15 | 42,9 |
| 4 | 18,2 | km |  | 54,6 | 36,4 | 72,8 | 91 | 72,8 | **327,6** | 18,2 | 163,8 | 54,6 | 236,6 |
| 5 | 9,7 | km |  | 14,55 | 19,4 | 38,8 | 48,5 | 38,8 | **160,05** | 9,7 | 87,3 | 29,1 | 126,1 |
| 6 | 7,4 | km |  | 7,4 | 14,8 | 29,6 | 37 | 18,5 | **107,3** | 3,7 | 66,6 | 3,7 | 74 |
| 9 | 20,6 | km |  | 0 | 0 | 20,6 | 20,6 | 0 | **41,2** | 0 | 20,6 | 20,6 | 41,2 |
| 10 | 14,1 | km |  | 28,2 | 28,2 | 14,1 | 56,4 | 28,2 | **155,1** | 14,1 | 70,5 | 28,2 | 112,8 |
|  | TOTAL | |  | 298,6 | 268,3 | 492,35 | 715,15 | 426,7 | **2201,1** | 228,65 | 933,6 | 335,45 | **1497,7** |
| CALCUL FINANCIAR | | | | | | | | | | | | |  |





|  |  |  |
| --- | --- | --- |
| Linia | Traseu | Nr km |
| 1D | Depou-Simeria | 7.6 |
| 1D | Simeria-Depou | 7.8 |
| 1 | Gara-Simeria | 4.3 |
| 1 | Simeria-Gara | 4.3 |
| 2D | Depou-Simeria Noua | 9.6 |
| 2D | Simeria Noua-Depou | 10.3 |
| 2 | Gara - Simeria Noua | 6.3 |
| 2 | Simeria Noua - Gara | 6.7 |
| 3D | Depou-Tigaretei | 7.9 |
| 3D | Tigaretei-Depou | 6.4 |
| 3T | Terminal-Tigaretei | 5.8 |
| 3T | Tigaretei-Terminal | 4 |
| 3 | Tigaretei-Coseni | 8.9 |
| 3 | Coseni-Tigaretei | 10.6 |
| 4 | C.Frumos-József Attila | 9.6 |
| 4 | József Attila-C.Frumos | 8.6 |
| 5 | C.Arcade-Arena Sepsi | 5 |
| 5 | Arena Sepsi-C.Arcade | 4.7 |
| 6 | C.Arcade-Arena Sepsi | 3.5 |
| 6 | Arena Sepsi-C.Arcade | 3.9 |
| 9 | C.Arcade-Sugas Bai | 10.3 |
| 9 | Sugas Bai-C.Arcade | 10.3 |
| 10 | C.Arcade-Arcus | 6.7 |
| 10 | Arcus-C.Arcade | 7.4 |


|  |  |
| --- | --- |
| Total km / zi Lucratoare | Total km / zi Weekend |
| **2409.0** | **1,630.60** |


****


**Programul de transport pentru rețeaua de autobuze metropolitane ETAPA II (și restul zonei metropolitane) – începând cu anul 2027**

****

****


****

****

****

**Centralizator pentru programul de transport pentru rețeaua de autobuze metropolitane ETAPA I (Urban și Arcuș) + ETAPA II (începând cu anul 2027)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  | | **CENTRALIZATOR ETAPA I SI ETAPA II** | | |  | |  | |
|  |  |  | |  |  |  | |  | |  | |
|  | | | ETAPA I | | | | ETAPA II | | ETAPA I si ETAPA II | |
| TOTAL KM comerciali /AN: | | | 721,104 | | | | 888,667 | | 1,609,771 | |
| TOTAL KM necomerciali /AN 3%: | | | 21,633 | | | | 26,660 | | 48,293 | |
| TOTAL KM operare/ AN | | | 742,737 | | | | 915,327 | | 1,658,064 | |
| COST OPERARE RON/KM: | | | 14.09 | | | | 14.09 | | 14.09 | |
| TOTAL COST OPERARE RON /AN: | | | 10,465,164 | | | | 12,896,957 | | 23,362,122 | |



**Anexa 2** **la Caietul de Sarcini al serviciului**

**Evidența Stațiilor De Autobuz De Pe Raza Zonei Metropolitane Sepsi:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr | Denumire/locație | Trasee | Adăpost | Orar | Indicator | Sens | accesibilitate | terminal/capat traseu |
| 1 | Bizad Biserica | 100 |  |  |  | terminal |  | **100** |
| 2 | Bixad Centru | 100 |  |  |  |  |  |  |
| 3 | Bixad E578 | 100 |  |  |  |  |  |  |
| 4 | Micfălău N | 100 |  |  |  |  |  |  |
| 5 | Micfălău Centru | 100 |  |  |  |  |  |  |
| 6 | Micfălău S | 100 |  |  |  |  |  |  |
| 7 | Malnas Centru | 100 |  |  |  |  |  |  |
| 8 | Malnas Gara | 100 |  |  |  |  |  |  |
| 9 | Olteni N | 100 |  |  |  |  |  |  |
| 10 | Olteni centru | 100 |  |  |  |  |  |  |
| 11 | Olteni S | 100 |  |  |  |  |  |  |
| 12 | Zalan V | 200 |  |  |  | terminal |  | **200** |
| 13 | Zalan Centru | 200 |  |  |  |  |  |  |
| 14 | Zalan E | 200 |  |  |  |  |  |  |
| 15 | Bodoc Primarie | 101 |  |  |  |  |  |  |
| 16 | Bodoc Biserica | 101 |  |  |  | terminal |  | **101** |
| 17 | Bodoc Gara | 100,101,200 |  |  |  |  |  |  |
| 18 | Zoltan N | 200 |  |  |  |  |  |  |
| 19 | Zoltan Centru | 200 |  |  |  |  |  |  |
| 20 | Zoltan S | 200 |  |  |  |  |  |  |
| 21 | Ghidfalău N | 200 |  |  |  |  |  |  |
| 22 | Calnic | 102 |  |  |  | terminal |  | **102** |
| 23 | Valea Crișului Profi | 102 |  |  |  |  |  |  |
| 24 | Valea Crișului E | 102 |  |  |  |  |  |  |
| 25 | Ghidfalău Gara | 200,201 |  |  |  |  |  |  |
| 26 | Ghidfalău E | 201 |  |  |  |  |  |  |
| 27 | Fotoș | 201 |  |  |  |  |  |  |
| 28 | Angheluș | 201 |  |  |  | terminal |  | **201** |
| 29 | Arcuș V | 103 |  |  |  | terminal |  | **103** |
| 30 | Arcuș Rond | 103 |  |  |  |  |  |  |
| 31 | Arcuș Primărie | 103 |  |  |  |  |  |  |
| 32 | Arcuș E | 103 |  |  |  |  |  |  |
| 33 | Castru Roman | 301,400 |  |  |  |  |  |  |
| 34 | Comolau | 301,400 |  |  |  |  |  |  |
| 35 | Reci | 301,400 |  |  |  |  |  |  |
| 36 | Padureni N | 300 |  |  |  | terminal |  | **300** |
| 37 | Padureni S | 300 |  |  |  |  |  |  |
| 38 | Lacul Padureni | 300 |  |  |  |  |  |  |
| 39 | Bita | 400 |  |  |  |  |  |  |
| 40 | Aninoasa | 400 |  |  |  |  |  |  |
| 41 | Saciova | 400 |  |  |  | Terminal |  | **400** |
| 42 | Chilieni | 500,501,600 |  |  |  |  |  |  |
| 43 | Ozun Gara | 500,501 |  |  |  |  |  |  |
| 44 | Ozun S | 500,501 |  |  |  |  |  |  |
| 45 | Ozun Primarie | 500,501 |  |  |  |  |  |  |
| 46 | Santionluca N | 501 |  |  |  | terminal |  | **501** |
| 47 | Santionluca Centru | 501 |  |  |  |  |  |  |
| 48 | Santionluca S | 501 |  |  |  |  |  |  |
| 49 | Bicfalau S | 500 |  |  |  |  |  |  |
| 50 | Bicfalau N | 500 |  |  |  |  |  |  |
| 51 | Lisnau V-Biserica | 500 |  |  |  |  |  |  |
| 52 | Lisnau Centru | 500 |  |  |  |  |  |  |
| 53 | Lisnau E | 500 |  |  |  |  |  |  |
| 54 | Lisnau Vale | 500 |  |  |  |  |  |  |
| 55 | Magherus | 500 |  |  |  | terminal |  | **500** |
| 56 | Motel Calypso | 600 |  |  |  |  |  |  |
| 57 | Coseni | 600 |  |  |  |  |  |  |
| 58 | Chichis N | 600 |  |  |  |  |  |  |
| 59 | Chichis Primarie | 600 |  |  |  |  |  |  |
| 60 | Chichis Gara | 600 |  |  |  |  |  |  |
| 61 | Bacel V | 600 |  |  |  |  |  |  |
| 62 | Bacel Raul Negru | 600 |  |  |  |  |  |  |
| 63 | Bacel Centru | 600 |  |  |  |  |  |  |
| 64 | Bacel Tarlug | 600 |  |  |  |  |  |  |
| 65 | Bacel S | 600 |  |  |  | terminal |  | **600** |
| 66 | Sancraiu Pod | 700 |  |  |  |  |  |  |
| 67 | Sancraiu | 700 |  |  |  |  |  |  |
| 68 | Dj 112 | 700 |  |  |  |  |  |  |
| 69 | Ilieni N | 700 |  |  |  |  |  |  |
| 70 | Ilieni Primarie | 700 |  |  |  |  |  |  |
| 71 | Ilieni S | 700 |  |  |  |  |  |  |
| 72 | Dabolii N | 700 |  |  |  |  |  |  |
| 73 | Dabolii de jos | 700 |  |  |  | terminal |  | **700** |

**Anexa nr. 4 la HCL nr. \_\_\_/2025**

**Anexa nr. 6 la Contract de delegare**

# **Tarife de călătorie**

## **Tarife de călătorie -ce se vor aplica din momentul încheierii contractului**

|  |  |  |  |
| --- | --- | --- | --- |
| Grila tarifară ticketing | Urban / Zona1/ Zona 2  (valabil pentru o zonă din cele trei de mai sus)  - lei - | Urban + Zona 1 sau Zona 1+Zona 2  -lei- | Urban + Zonă 1+ Zona 2  (valabil pentru toate cele trei zone)  - lei- |
| Preț bilet 1 călătorie -Valabil și pentru biciclete exclusiv pe linia 9 | 2,5  (valabilitate 50 minute) | 4  (valabilitate 75 minute) | 7  (valabilitate 90 minute) |
| Abonament 24h | 7 | 11 | 20 |
| Abonament 5 zile | 23 | 37 | 65 |
| Abonament 30 zile | 84 | 135 | 230 |
| Abonament 6 luni | 450 | 720 | 1250 |
| Abonament 1 an | 850 | 1360 | 2350 |
| Suprataxă | 100 | 100 | 100 |

Valabilitatea tuturor titlurilor de călătorie începe din momentul validării.

Zonă urbană este constituită din *municipiul Sfântu Gheorghe și* satele aparținătoare municipiului Sfântu Gheorghe: *Coșeni și Chilieni, inclusiv Șugaș Băi*.

Zona 1 este alcătuită din comunele direct învecinate municipiului Sfântu Gheorghe: *Arcuș, Ghidfalău, Ozun, Chichiș și Ilieni.*

Zona 2 este alcătuită din UAT-urile fără vecinătate directă cu *Sfântu Gheorghe: Valea Crișului, Bodoc, Moacșa, Reci, Malnaș, Micfalău, Bixad.*

Suprataxa se aplică pentru călătorii care nu dețin un titlu de călătorie activ sau validat și este în valoare de 100 lei (include abonament de o zi). Se scutește de suprataxă călătorul persoana fizică care achiziționează pe loc un abonament pe 6 luni sau un an.

Pentru persoanele fizice care călătoresc cu mijloacele de transport public de persoane fără titlu de călătorie valabil sau refuză să prezinte organelor de control titlul respectiv de călătorie, care au un comportament necivilizat sau care aduc prejudicii mijloacelor de transport, conform prevederilor Legii nr. 92/2007 a serviciilor de transport public local, cu modificările și completările ulterioare -amenda este - de la 100 lei la 500 lei –

## **Modalitatea de stabilire, modificare sau ajustare a Tarifelor de călătorie**

Modificarea/Ajustarea Tarifelor de călătorie nu influențează nivelul costului unitar pe km stabilit conform contractului.

1. **Stabilirea Tarifelor de călătorie**

Politica tarifară îmbină criteriile comerciale (avantajarea cumpărării, în avans față de momentul utilizării, al unor titluri de călătorie multiple) și criteriile sociale (dirijarea preponderentă a tarifelor sociale spre categoriile de utilizatori permanenți -”călătorii fideli”).

Principiile de finanțare a serviciului public de transport sunt următoarele:

* Operarea sub rigorile unui Contract de servicii publice impune abandonarea considerării paușale a sarcinii de transport generată de călătorii cu facilități tarifare și utilizarea unor metode de apreciere obiectivă și precisă.

Relația efect-cauză este de la COSTURI la TARIFE (prețuri de vânzare).

**Atât în etapa de semnare a contractului, cât și în mecanismul stabilit pentru ajustări ulterioare, costurile, împreună cu impunerile politice și sociale determină tarifele.**

Tarifele influențează încasările și nivelul total al compensației. Această influență nu este întotdeauna simplă și directă. Ca în orice activitate comercială, chiar cu un public parțial captiv, o majorare neinspirată a tarifelor poate ușor genera, cel puțin într-o primă etapă, pierderi în încasări, prin reducerea numărului de utilizatori și/sau accentuarea fraudei.

1. **Ajustarea sau modificarea Tarifelor de călătorie**

Ajustarea sau modificarea Tarifelor de călătorie pentru serviciile de transport public local de persoane prin curse regulate se realizează in conformitate cu prevederile Ordinului ANRSC nr. 272/ 2007 pentru aprobarea Normelor –cadru privind stabilirea, ajustarea si modificarea tarifelor pentru serviciile de transport public local de persoane prin curse regulate, la cererea operatorilor de transport public local de persoane prin curse regulate, pe baza următoarelor documente:

* cererea de ajustare, care conţine: tarifele în vigoare şi tarifele solicitate, inclusiv TVA; justificarea propunerii de ajustare se face pe baza unui memoriu tehnico-economic, care prezintă oportunitatea fundamentării tarifelor datorată creşterii principalelor elemente de cheltuieli;
* fişele de fundamentare pentru ajustarea tarifelor;
* alte date şi informaţii necesare fundamentării tarifelor propuse.

Tarifele pentru serviciile de transport public local de persoane prin curse regulate efectuat prin curse regulate se pot ajusta periodic prin Hotărâri ale Consiliului Local, după caz, în baza creşterii indicelui preţurilor de consum față de nivelul existent la data precedentei ajustări.

## **Lista punctelor de distribuție a titlurilor de călătorie și programul de funcționare**

**Lista punctelor de vânzare proprii – Chioșcuri**

|  |  |  |  |
| --- | --- | --- | --- |
| **Nr. crt.** | **Descriere locație** | **Program funcționare zile lucrătoare/ zile nelucrătoare** | |
| 1 | Cap linie cartierul Simeria: str. Berzei chioșc vânzare bilete | L – V | 07-12 ; 16-21 |
| S | Închis |
| D | Închis |
| 2 | Stația Casa cu Arcade: chioșc vânzare bilete (la intersecția străzilor Kós Károly - Kriza János) | L – V | 7,30-15,30 |
| S | Închis |
| D | Închis |
| 3 | Stația Gara CFR : chioșc vânzare bilete | L – V | 05,30 - 21,30 |
| S | Închis |
| D | Închis |

**Lista punctelor de vânzare partenere – Spații Comerciale**

|  |  |  |  |
| --- | --- | --- | --- |
| **Nr. crt.** | **Descriere locație** | **Program funcționare zile lucrătoare/ zile nelucrătoare** | |
| 1 | Stația Str. Dealului: Magazin mixt SC Jutti SRL, str. Vasile Goldiș | L – V | 06:00-22:00 |
| S | 07:00-20:00 |
| D | 09:00-21:00 |
| 2 | Stația Cart. Ciucului: Magazin mixt SC Jutti SRL, str. Romulus Cioflec, bl. 20/A/1 | L – V | 07:00-21:00 |
| S | 07:00-20:00 |
| D | 08:00-20:00 |
| 3 | Stația Str. Sporturilor: Magazin mixt SC Smarald SRL, str. 1 Dec. 1918, bl.15 | L – V | 06:00-21:00 |
| S | 08:00-20:00 |
| D | 08:00-20:00 |
| 4 | Stația Debren: Magazin mixt SC Hajno SRL: bld. Grigore Bălan, nr. 35, bl.52 | L – V | 06:00-22:00 |
| S | 08:00-17:00 |
| D | 08:00-17:00 |
| 5 | Unitate de desfacere H-Press SRL, Str. Stadionului (vis-a-vis de Policlinica Spitalului Judeţean Dr. Fogolyán Kristóf) | L – V | 08:00-12:00 |
| S | Închis |
| D | Închis |
| 6 | Unitate de desfacere H-Press SRL, Str. Vasile Goldiş (vis-a-vis de staţia de autobuz) | L – V | 06:00-14:00 |
| S | Închis |
| D | Închis |
| 7 | Unitate de desfacere H-Press SRL, Str. General Grigore Bălan (vis-a-vis de AJOFM Covasna) | L – V | 06:00-14:00 |
| S | Închis |
| D | Închis |
| 8 | Unitate de desfacere H-Press SRL, vis-a-vis de Institutul de proiectare | L – V | 06:00-14:00 |
| S | Închis |
| D | Închis |